525-ci qəzet. - 2019.- 16 yanvar. - № 9. - S. 6.\nM.C.Paşayev 1940-cı ildə ədəbi-ictimai gərginliyə baxmayaraq, həyata keçirəcəyi çoxsaylı planlarının meydanını daraltmadan böyük mütəfəkkir Nizami Gəncəvinin yubiley tədbirlərinin hazırlıq prosesinə böyük həvəslə qoşulur. "Yeddi gözəl" poemasından "Çin qızının hekayəsi"ni nəsrə çevirərək "Revolyusiya və kultura" jurnalının 1940-cı il 8-ci sayında (səh.80-87) çap etdirir. Həmin il böyük ədəbiyyatşünasın elmi və bədii yara-dıcılığı uğurlu olur. M.C.Paşayev "Füzulinin poetik xüsusiyyətləri" adlı dissertasiya müdafiə edərək filologiya elmləri namizədi elmi dərəcəsini alır və eyniadlı mono-qrafiyasını (1940, 96 səh.) Az.FAN-ın nəşriyyatında çap etdirir.\nOnun elmi, ədəbi-bədii yaradıcılıq sahəsindəki ziyalı mövqeyi, alim fədakarlığı yüksək dəyərləndirilir. Mir Cəlal 1940-cı ildə Azərbaycan ədəbiyyatı sahəsindəki xidmətlərinə görə Respublika Ali Sovetinin Fəxri Fərmanı ilə təltif edilir.\nTəəssüf ki, Böyük Vətən müharibəsinin başlanması çoxları kimi 33 yaşlı Mir Cəlalı da çox sevdiyi və böyük həvəslə çalışdığı elmi yaradıcılıq sahəsindən müvəq-qəti də olsa ayırdı. Müharibənin ilk günlərində hərbi komissarlıq tərəfindən o da səfərbərliyə alınır. Hətta buna görə çalışdığı Nizami adına Ədəbiyyat və Dil İnstitutundan da azad edilir. Bir aylıq həyəcanlı günlər, intizar dolu gözləntilər Bakı şəhər Hərbi Komissarlığının 1941-ci il 22 iyul tarixli 2207 saylı rəsmi sənədi ilə nəticələnir. Bu münasibətlə İnstitut üzrə verilən əmrdə yazılmışdı: "Az.FAN Nizami adına Ədəbiyyat və Dil İnstitutu üzrə əmr № 91, 22.VII. 1941.\nPaşayev Mir Cəlal Əli oğlu - Ədəbiyyat şöbəsinin böyük elmi işçisi, xüsusi sərəncam verilənə qədər hərbi səfərbərlikdən azad edilən, bu ilin iyul ayının 22-dən İnstitutda işdə hesab edilsin. Əsas: Şəhər Hərbi Komissarlığının 22.VII. tarixli və 2207 saylı məktubu və institut direktoru yol. Dadaşzadənin dərkənarı.\nAz.FAN Nizami adına Ədəbiyyat və Dil İnstitutunun direktoru M.A.Dadaşzadə".\nBəzi tədqiqatçılar ədibin sonralar "Qafqazın müdafiəsinə görə" (1944), "1941-1945-ci illərdə Böyük Vətən müharibəsində fədakar əməyinə görə" (1946) medalları ilə təltif olunmasına əsaslanaraq onun müharibədə iştirak etdiyini vurğula-mışdır. Lakin ədibin oğlu, ADA Universitetinin rektoru, professor Hafiz Paşayev bu sətirlərin müəllifi ilə telefonla söhbət zamanı (18.02.2015) ədibin hərbi xidmət məsələsinə tam aydınlıq gətirdi. Bildirdi ki, rəhmətlik Mir Cəlal müəllim həmişə əsgərlikdən söz düşəndə yumorla deyirdi ki, Şəhər Hərbi Komissarlığında rus millətinə mənsub bir mayor anketi doldurmaq üçün ona suallar verib cavabını isə qarşısındakı kağıza yazırdı. Mayorun növbəti sualı belə olur: "Xaricdə qohumlarınız yaşayırmı?" Mir Cəlal müəllim cavab verir ki, bəli, İranda qardaşım yaşayır. Mayor təəccüblə ayağa qalxır, hərbi qaydada sağ əlini gicgahına qaldıraraq deyir: "Vı svoboden!" (Siz azadsınız). O vaxtın qanunlarına görə xaricdə yaxın qohumları olanları müharibəyə aparmırdılar. Mir Cəlal müəllim komissarlıqdan məyus evə qayıdır və elmi-pedaqoji fəaliyyətini və bədii yaradıcı-lığını yenidən davam etdirməyə başlayır.\nM.C.Paşayev müharibədə iştirak etməkdən azad olunsa da, ictimai-siyasi, sosial-mənəvi təzyiqlərindən kənarda qala bilmədi. Müharibənin qara kölgəsi və boz bürküsü bütün yaradıcı ziyalılarımız kimi, onun da elmi, ədəbi-bədii yaradıcılığında dərin və unudulmaz izlər buraxdı.\nƏdibin son biblioqrafiyasında (2006, səh.15) Mir Cəlalın Ədəbiyyat İnstitutunda 1944-cü ildən şöbə müdiri işlədiyi qeyd edilmişdir. Lakin arxiv sənədləri bu faktın dəqiq olmadığını göstərir. Az.FAN Rəyasət Heyətinin 1941-ci 15 sentyabr tarixli, 18 saylı protokoluna əsasən böyük elmi işçi Mir Cəlal Paşayev ştat cədvəlinə uyğun olaraq 900 manat əməkhaqqı ilə Nizami adına Ədəbiyyat və Dil İnstitutu ədəbiyyat şöbəsinin müdiri təyin edilmişdir. İki gün sonra isə institutun direktoru v.i.e. M.A.Dadaşzadə imzaladığı 112 saylı əmrlə Az.FAN RH-nin qərarının icrasına rəvac vermişdir. Mir Cəlal müəllimə qədər ədəbiyyat şöbəsinin müdiri böyük ədibin yaxın dostu Cəfər Xəndan Hacıyev idi. Hərbi səfərbərliyə alındığı üçün Cəfər Xəndan şöbə müdiri vəzifəsini tərk etmək məcburiyyətində qalmışdır.\nEtiraf edilməlidir ki, müharibəyə səfərbərlikdən tərxis olunan Mir Cəlalın elm cəbhəsinə, Ədəbiyyat şöbəsinin rəhbərliyi sükanı arxasına gətirilməsi hadisəsi çox ağır və mürəkkəb bir zamanda baş verirdi. İki ildən çox üzərində bir institutun çalışdığı fərdi və killektiv iş planlarına müharibə ağır zərbələr endirdi. Hərbi şəraitə uyğun olaraq ciddi struktur dəyişikliyi və ixtisarlar aparıldı. Alimlərin, ziyalıların arxa cəbhədə ideoloji-ədəbi maretialların tədqiqinə və təbliğinə meyllənməsi birbaşa ictimai-siyasi mühitin, ön cəbhənin sifarişi idi. Nüfuzlu qələm əhli, qabaqcıl elm, ədəbiyyat və mədəniyyət xadimləri əsgərlər arasında vətənpərvərlik ruhunda təbliğat işi aparmaq üçün ön cəbhəyə, ciddi təhlükənin gözlənildiyi Uzaq Şərqə göndərilirdi. Ədəbiyyat İnstitutunun şöbə müdiri Mir Cəlal Paşayev də bu müqəddəs missiyadan kənarda qalmadı. O, Az.FAN Rəyasət Heyətinin 1942-ci il 9 may (Bu tarix 3 ildən sonra faşizm üzərində qələbə gününə çevriləcək - A.R.) tarixli (Əmr № 56) qərarı ilə iki ay müddətinə - mayın 10-dan iyulun 10-dək Uzaq Şərqə xüsusi ezamiyyətə göndərilir. Vladivostokdan qayıtdıqdan sonra isə Az.FAN Rəyasət Heyətində hesabat xarakterli məruzə edir, təəssüratlarını mətbuatda yayımlayır.\nAz.FAN-ın avqust ayında keçirilən iclasında Mir Cəlal Paşayevin elmi-təşkilatçılıq fəaliyyətinin miqyasını genişləndirən, məsuliyyətini artıran daha bir tarixi qərar qəbul edildi. SSRİ EA Azərbaycan Filialı Rəyasət Heyətinin 1942-ci il 15 avqust tarixli Büro iclasının 13 saylı protokolunda yazılırdı: "1. Az.FAN Nizami adına Ədəbiyyat və Dil İnstitutu Əlyazmalar fondunun işi haqqında.\n1. Azərbaycan ədəbiyyatı tarixinin yazılmasına yüksək şərait yaratmaq məqsədilə Nizami adına Ədəbiyyat və Dil İnstitutu Əlyazmalar fondu ilə həmin institutun Ədəbiyyat və dil şöbəsinin birləşdirilməsi məqsədəuyğun hesab edilsin.\n2. Fond işinə rəhbərlik Ədəbiyyat və dil şöbəsinin müdiri, filologiya elmləri namizədi Mir Cəlal Paşayevə həvalə edilsin...\nProtokolu imzaladılar: Büro iclasının sədri - H.N.Hüseynov, Büro üzvləri - Ş.A.Əzizbəyov və A.A.Klimov".\nElmlər Akademiyasının tarixində ilk dəfə idi ki, ədəbiyyat, dil, folklor, mətnşünaslıq və əlyazmalar fondu bir şöbənin strukturuna daxil edilirdi və institut səlahiyyətlərinə bərabər bu birləşmiş qurumun ilk rəhbəri Mir Cəlal Paşayev seçilmişdir. Qaçılmaz struktur dəyişikliyini zərurətə çevirən amillərdən biri müharibənin təsiri ilə şöbələrdə işçilərin seyrəlməsi, ştatların ixtisarı idisə, digəri gənc alimin yüksək istedadının, zəhmətse-vərliyinin və təşkilatçılıq qabiliyyətinin özünü parlaq büruzə verməsilə şərtlənir.\nProfessor Mir Cəlal Paşayevin həyatı, elmi ictimai fəaliyyəti ilə bağlı çoxsaylı naməlum faktlardan biri də onun Nizami adına Ədəbiyyat İnstitutunda çalışdığı dövrdə bu mötəbər elm ocağına rəhbərlik etməsidir.\n1948-ci ilin mart-aprel aylarında direktor Məmməd Arif Dadaşzadə Qorki adına Dünya Ədəbiyyatı İnstitutunun təşkilatçılığı ilə keçirilən Maksim Qorkinin 80 illik yubiley tədbirlərində iştirak etmək, arxivlərdə elmi-tədqiqat işi aparmaq üçün Moskvaya ezam olunmuşdur. Həmin müddətdə Sovet ədəbiyyatı şöbəsinin müdiri, filologiya elmləri doktoru Mir Cəlal Paşayev Nizami adına Ədəbiyyat İnstitutunun direktoru vəzifəsini icra etmişdir.\nM.C.Paşayev direktor vəzifəsini icra etdiyi müddətdə müqavilələr bağlamış, Azərbaycan EA Rəyasət Heyətinə müraciətlər ünvanlamışdır. Onun 26 mart 1948-ci ildə Rəyasət Heyətinə göndərdiyi məktubda yazılır: "Azərbaycan EA Rəyasət Heyətinə. RH-nin təsdiqlədiyi plana uyğun olaraq yazıçı Mehdi Hüseyn "Azərbaycan sovet ədəbiyyatı tarixi"nin əsas müəlliflərindən biridir. M.Hüseyn-lə tarif dərəcəsini qaldırmaqla (1 ç.v. 3000 rub.) müqavilə bağlamaq üçün bizə icazə verməyinizi xahiş edirik.\nMehdi Hüseyn Azərbaycan sovet ədəbiyyatı tarixi üçün 1944-1946-cı illər dövrünə aid 4 ç.v. həcmində bizə oçerk yazacaqdır.\nNizami adına Ədəbiyyat İnstitutunun direktoru vəzifəsini icra edən M.C.Paşayev".\nAzərbaycan Elmlər Akademiyasının prezidenti, akademik Yusif Məmmədə-liyev M.C.Paşayevin məktubuna 29 mart 1948-ci ildə dərkənar qoyaraq onu İctimai Elmlər bölməsinin rəhbəri, professor Heydər Hüseynova ünvanlamış, nəticədə iş müsbət həllini tapmışdır.\nMir Cəlal Paşayev ədəbi tənqidi məqalələrində ədəbiyyat nəzəriyyəsi, ədəbi cərəyanlar və şəxsiyyətlər, forma-məzmun, dil-üslub məsələlərinə xüsusi diqqət ayırırdı. Onun ilk irihəcmli elmi-nəzəri əsərlərindən biri Mahaçqalada çıxan "Maarif yolu" jurnalının 1928-ci il tarixli 10-11 və 12-ci, 1929-cu il nəşrinin 1-2-ci sayında çap olunan "Ədəbiyyatdan romantizmə" adlı ədəbi-tənqidi məqaləsidir. Bu vaxt Mir Cəlal müəllimin cəmi iyirmi yaşı var idi. İndiki zamanda bu yaşda oxuyan gənclərimiz təhsilin yalnız bakalavr pilləsində qərar tuta bilirlər. "Ədəbiyyatdan romantizmə"ni oxuduqca müəllifin problemə yanaşma tərzinə, onun qoyuluşuna, dünya romantizminə bələdliliyinə, dəyərləndirmə metoduna heyran qalmaya bilmirsən.\nMir Cəlal yazır: "Romantiklər ibtidai cəmiyyətə, ibtidai həyata rəğbətlikləri ilə şəfqət və mərhəmətli görünür, səmimiyyəti sevirlər. Sevgi, məhəbbət mamentləri istər-istəməz bu halları doğurası idi. İnsanlar arasındakı səfalət, rəzalət uyğunsuzluqları insan cəmiyyətinin yaramaz quruluşunda görərək dəyişmək istəyir, əvəzində yeni "Əsas qardaşlıq" bir cəmiyyət qurmaq istəyirlar. Tolstoyun "Biri-birinizə məhəbbət ediniz" əsəri, Hamidin "Doxtəri-hindu"sundakı mühüm nöqtə-lər, Əhməd Hikmətin "Bir damla qan" adlı kiçik əsərləri, Cavidin "Köydə" sərlövhəli "Azər"dən buraxdığı parçalardakı səmimiyyətə rəğbət, mərhəmət tələqqilər yığıncağıdır".\nGənc Mir Cəlalın romantiklərə xas hissiyyat kimi vurğuladığı səmimiyyət, şəfqət və mərhəmət kimi insani keyfiyyətlər ilk növbədə onun özünə aid kökdən, gendən gələn və həyatda qazandığı mənəvi xüsusiyyətlər idi.\nMüəllifin qənaətlərinə əsasən, türk romantizmi Fransa ədəbiyyatından təsirlənərək XIX yüzilliyin ortalarından özünü büruzə verməyə başlamış, qüdrətli simalar yetişdirməsə də, klassizmin və realizmin təsirilə inkişaf yolunu tutmuşdur. Fərqli cəhəti müxtəlif ədəbi cərəyanlarla qarışıq olması və "sırf romantik olan bir türk şairi" yetirə bilməməsidir.\nSonralar müəllif Azərbaycan romantizminin görkəmli nümayəndələri Məhəmməd Hadi, Abbas Səhhət, Əbdülxalıq Cənnəti, Abdulla Şaiq, Abdulla bəy Divanbəyoğlu, Abdulla Tofiq və b. haqqında əsərlər yazıb bu cərəyanın yerli nümayəndə-lərinin yaradıcılığını dəyərləndirərkən romantizm haqqında onun ilk araşdırmaları elmi qənaətlərinin formalaşmasında mühüm əhəmiyyət kəsb etmişdir.\nOnu da vurğulamaq lazımdır ki, XX yüzilliyin iyirminci illərində romantizm ədəbi cərəyanı haqqında yetərincə bilgilərin olmadığı bir mühitdə Mir Cəlalın "Ədəbiyyatda romantizm" adlı elmi-nəzəri əsəri orta və ali məktəb öyrənciləri üçün dərslik missiyasını öz üzərinə gö-türmüşdür. Müəllif mülahizələrinin yekununda materializm ilə idealizmin hüdudlarının konkretləşdirilməsində romantizmin əhəmiyyətini vurğulayaraq qeyd edirdi: "Elm və fənn sahəsində idealizmi öldürən maddiyyatçılıq (materializm) ədəbiyyat sahəsində də həyatı və həqiqiliyi hakim mövqeyə çıxardı. Bu həqiqilik (realizm) ilk dəfə neoromantizm (yeni romantizm) şəklində əsaslar qoydu və nəhayət idealizmdən əlaqəsini tamamilə kəsdi".


Kaspersky fişinqin messencerlər vasitəsilə necə yayıldığını aşkarlayıb – TECHNIMUM\nPosted on İyul 14, 2021 by user\nKaspersky 2020-ci ilin dekabrından 2021-ci ilin mayına qədərki dövrdə* dünyaca məşhur messencerlər vasitəsi ilə fişinq hücumlarının dinamikasını araşdırıb və fişinq linklərinin ən çox WhatsApp vasitəsilə yayıldığını aşkar edib – qeydə alınan halların demək olar ki 90% -i.\nWhatsApp-la yanaşı, kiber cinayətkarlar Telegram və Viber-dən də istifadə ediblər: analoji hücumların müvafiq olaraq 6% və 5%-i onların payına düşür. Ümumilikdə, Kaspersky həlləri hər gün dünyada 480 bu cür hadisəni qeydə alıb.\n“Fişinq istifadəçilərin şəxsi məlumatlarını təcavüzkarlara özlərinin verdiyi populyar bir fırıldaqçılıq metodudur. Bu metod çoxdan bəri məlumdur, amma insanlar ona aldanmağa davam edirlər. Bu cür saxtakarlığa hər yerdə rast gəlmək olar: e-poçtda, SMS-də, sosial şəbəkələrdə, messencer mesajlarında. Pandemiya və təcrid tədbirləri fonunda messencerlər daha da populyarlaşırlar və təcavüzkarlar bundan yeni qurbanlar tapmaq üçün istifadə edir”, – deyə Kaspersky-nin Azərbaycandakı nümayəndəsi Müşviq Məmmədov bildirib.\nŞirkətin mütəxəssisləri tövsiyə edir:\nşəbəkədə ayıq-sayıq olun və linklərə keçməzdən əvvəl onlarda yazı xətaları və ya digər uyğunsuzluqlar olub-olmadığını yoxlayın. Əgər link sizdə şübhə yaradırsa, saytı axtarış mühərrikləri vasitəsilə axtarmaq və bütün simvolları müqayisə etmək lazımdır;\nşübhəli linkləri yaymayın, çünki fişerlər tez-tez istifadəçilərdən zərərli linki öz kontakt siyahısı ilə paylaşmalarını istəyirlər, çünki bilirlər ki, insanlar onlara tanışları tərəfindən göndərilənlərə daha çox etibar edirlər;\nşəxsən tanıdığınız insanlardan gəlsə belə, şübhəli mesajlar alan zaman (əsasən borc almaq istəyilə) diqqətli olun, çünki dostlarınızın və tanışlarınızın hesablarının sındırılması ehtimalı həmişə mövcuddur;\nasan qazanc təklifləri, uduşlar haqqında ismarışlar, pulsuz nələrsə vəd edən bildirşlər barədə ehtiyatlı olun;\nəksər fırıldaqçılıq resurslarını avtomatik bloklayan etibarlı qoruma həllərindən, məsələn, Android üçün Kaspersky Internet Security – dən istifadə edin\n* 2020-ci ilin dekabrından 2021-ci ilin mayına qədərki dövr üçün anonimləşdirilmiş statistika. Məlumatlar, Android üçün Kaspersky Internet Security həllindəki Safe Messaging komponentinin emalı əsasında əldə edilib. Bu komponent istifadəçiləri ən çox tanınan messencerlərdə fişinq və zərərli linklərə keçid etməkdən qoruyur.\n“Uşaq Qaynar Xətti” son yarımildə 3000-ə yaxın zəng qəbul edib!


Azərbaycan və Ermənistan prezidentlərinin Vyana görüşü ümidvericidir » Absheronxeber.az | İnformasiya agentliyi\n21-01-2014, 22:15 Oxunub: 742\nAzərbaycan və Ermənistan prezidentlərinin Vyana görüşü ümidvericidir\n"Azərbaycan və Ermənistan prezidentlərinin Vyana görüşü ümidvericidir. Lakin hər şey münaqişə tərəflərindən asılıdır".\nBu bəyanatla Moskvada keçirdiyi mətbuat konfransında Rusiyanın xarici işlər naziri Sergey Lavrov çıxış edib. O bildirib ki, Rusiya digər həmsədr ölkələrlə birlikdə Dağlıq Qarabağ münaqişəsinin həlli üzrə dialoqa kömək etmək istəyir:\n"Həmsədrlərin müəyyən müddəalar irəli sürür, tərəflər də bunları rədd etmir, lakin razılığa gəlmək üçün əlavə məqamlar tələb olunur. Biz danışıqlar prossesinə kömək etməyə hazırıq, ancaq tərəflərin əvəzindən bu işi görə bilmərik".\nSergey Lavrov separatçı Dağlıq Qarabağ rejiminin Ermənistanın Rusiyadakı səfirliyində nümayəndəliyinin fəaliyyət göstərməsi ilə bağlı xəbərlərə də münasibət bildirib. O, bundan xəbərsiz olduğunu bildirib. Sergey Lavrov səfirlikləri Vyana Konvensiyasına riayət etməyə də çağırıb. O deyib ki, Vyana Konvensiyasına zidd olaraq, səfirliklərin ərazisi az qala restoranlara da icarəyə verilir.


Nazir müavini kənd təsərrüfatı sektorunda olacaq yeniliklərdən danışdı - SƏNAYE - Fins.az\nNaxçıvanda edilən nağdsız ödənişlərin məbləği açıqlanıb\nNaxçıvanda ən çox bu valyutada əmanətlər qoyulub\nNaxçıvan Muxtar Respublikasında kredit əsasən bu sahələr üçün götürülüb\n“Azeri Light” markalı neft bahalaşıb\nSahibkarlara dövlət dəstəyindən yararlanmaq imkanlarının öyrədilməsi üçün görüşlər keçirilib\nÇin Xalq Bankı iqtisadiyyatın likvidliyini nəzarətdə saxlamağa çalışır\n“Rabitabank”ın departamentinə yeni direktor təyin edilib\n9707 sms almısızsa bu sığortadır\nTicarətin asanlaşdırılmasından iqtisadiyyat nə qazanır? - Araşdırma\n11 şirkət ləğv olundu və 1 şirkət nizamnamə kapitalını azaltdı\n"Moody's" dən Azərbaycanın xarici dövlət borcuyla bağlı açıqlama\nAzərbaycana idxal olunan plastmas və onlardan hazırlanan məmulatların miqdarı açıqlanıb\nSürücülər diqqətli olun!-Bakıda bəzi yol nişanlarında dəyişiklik ediləcək\nNazir müavini kənd təsərrüfatı sektorunda olacaq yeniliklərdən danışdı\nAzərbaycan və Türkiyə arasında pambıqçılıq, yem bitkilərinin, taxılçılıq və tərəvəz toxumçuluğu ilə bağlı böyük layihələr var. Bu layihələri həyata keçirmək üçün Azərbaycanın Kənd Təsərrüfatı Nazirliyi və Türkiyənin Qida, Kənd Təsərrüfatı və Heyvandarlıq Nazirliyi özəl sektora dəstək olacaq.\nBunu Azərbaycan-Türkiyə biznes forumunda kənd təsərrüfatı nazirinin müavini İlham Quliyev jurnalistlərə müsahibəsində deyib.\nOnun sözlərinə görə, Türkiyə və Azərbaycanın iqlim şəraiti bir-birinə uyğundur. Türkiyədə istifadə olunan toxumlar Azərbaycanda sınaqdan çox uğurla çıxıb. Məhz buna görə də, Türkiyə ilə əlaqələrimizin daha da genişləndirilməsi Azərbaycan üçün önəmlidir.\nNazir müavini, həmçinin əlavə edib ki, bu il Türkiyədən 16 min toxum gətirilib. Onun əsas hissəsi pambıqçılıqla bağlıdır. Çünki bu sahədə toxumçuluq sahəsində təminatımız demək olar ki, aşağı səviyyədədir. Lakin toxumçuluğun istehsalı üçün nazirlik tərəfindən ciddi tədbirlər həyata keçirilir: “Hazırda Ucarda pambıq toxumu zavodu tikilir və bu il müəssisənin tikintisinin başa çatdırılması nəzərdə tutulub. Hesab edirəm ki, bu sahəni genişləndirərək, istər pambıqçılıq, yemçilik, istərsə də taxılçılıq sahəsində öz daxili istehsalımız hesabına toxumla təminatı artıracağıq”.\nİ.Quliyev bildirib ki, ölkəni toxumla daxili istehsal hesabına təmin etmək üçün nazirlik tərəfindən geniş tədbirlər planı hazırlanır. Çox güman ki, yaxın zamanda respublika özünü bütün məhsullar üzrə toxumla təmin edəcək.\nBu xidmətləri yalnız “ASAN Xidmət” göstərəcək – YENİ SƏLAHİYYƏT\n“WhatsApp”-dan daha bir xəbər\nBu şəhərdə evlər 2 manata satılır TƏCİLİ!\nBanklar kiberhücumlardan necə qorunur ?\n2019-cu ildə Azərbaycanın hərbi büdcəsi açıqlandı\nAzərbaycan Rusiyaya kartof tədarükünün həcminə görə ikinci yerdədir\nAzərbaycanda daha bir nazirliyə işçilərin ümumi sayının azaldılması tapşırılıb\nMəşhur fayl meneceri istifadəçilərin məlumatlarını oğurlayır\n18.01.2019 Kadr işi\n18.01.2019 Kənd təsərrüfatı\nÖtən il Azərbaycanda ölümə səbəb olan əsas xəstəlik hansı odu?


dırnaqlara qulluq | Axtarış | Kayzen\nDırnaqların qırılmasına səbəb olan amil\n2 may 2021, 14:04\nDırnaqlar qadınların ən zəif nöqtəsidir. Həmçinin, gözəl dırnaq əli də zərif göstərir. SİA-nın Türkiyə mətbuatına istinadən verdiyi məlumata görə, dırnaqların qırılmasına səbəb bu amillərdir:\nKifayət qədər protein qəbul etməmək qırılan dırnaqlara səbəb ola bilər. Bu səbəbdən zülalla zəngin məhsullar dırnaqlarınız üçün yaxşı qida mənbəyidir. Dırnaqlarınızın zülal ehtiyacını ödəmək üçün çoxlu balıq, toyuq, yağsız mal əti, yumurta, lobya və süd qəbul edin.\nDırnaqlarınızı sürətlə uzadacaq 2 üsul\n26 dekabr 2019, 12:36\nMüxtəlif səbəblərdən dırnaqları sürətli qırılanlar, dırnağı kəsdikdən sonra peşman olanlar və ya dırnaqları yavaş uzandığından şikayətçi olanlar üçün sürətli dırnaq uzatmaq üsullarını bir araya gətirdik! Evdə asan bir şəkildə edəcəyiniz 2 asan üsulla dırnaqlarınızı sürətli uzada bilərsiz!\n8 dekabr 2018, 08:52\nHər bir qadın manikürünün uzun müddət qalmasını istəyir. Mütəxəssislər isə manikür edərkən dırnaqların suda çox saxlanmasının daha çox çatlamasına səbəb olduğunu deyir.\nMəşhur gözəllik mütəxəssisi Çelsa Kinq dırnaqları suda çox saxlamağın yanlış bir addım olduğunu dilə gətirib. Belə ki, dırnaqları suda saxlayarkən dırnaqlar genişlənir. Ardından da dırnaq boyası çəkəndə dırnaq əvvəlki ölçüsünə qayıdan zaman boyanın çatlaması problemi olur.\n4 sentyabr 2018, 21:49\nQadınlar hər zaman gözəl görünmək istəyirlər. Bunun üçün də ataların deyimində olduğu kimi “Gözəllik ondur, doqquzu dondur”, – deyib dəbin bütün yeniliklərindən istifadə etməyə çalışırlar. Son zamanların isə ən geniş yayılmış trendlərindən biri qaynaq edilən dırnaqlardır. Demək olar ki, küçədə, metroda, evdə, işdə uzun və müxtəlif rəngli, naxışlı taxma dırnaqlı xanımlarla rastlaşırıq. Amma dəblə ayaqlaşma, dəbdən də geri qalma deyən xanımlardan bəziləri ilə söhbət etdikdən sonra məlum oldu ki, onlar bu cür dırnaqlardan istifadə etdiklərinə peşman olublar.\nHəmsöhbət olduğumuz Sevinc Quliyeva danışdı ki, dırnaq qaynağı etdirdikdən bir saat sonra barmaqları qaşınmağa başlayıb: “Dəhşətli qaşınma idi. Səhər oyanıb tanış həkimə zəng vurdum. Dedi geldən allergiya verib. Antihistamin tablet və krem təyin etdi. Bir-iki gün sonra qaşıntı keçdi. Amma iki həftə sonra bir barmağımda yara əmələ gəldi. Həkimə getdim. Məlum oldu ki, dırnağın mayasına infeksiya keçib. Qısası, həmin dırnağımı çıxardılar”\nMöhkəm dırnaqlar üçün məsləhətlər\n30 yanvar 2018, 23:33\nDırnaqların sağlamlığı bədən sağlamlığının aynasıdır. Əgər zəif, kövrək və ya solğun dırnaqlara sahibsinizsə, bədəninizdə bəzi problemlər mövcud ola bilər.\nZəif dırnaqlar asanlıqla qopur və qırılır. Əgər manikür etdirməyi və ya dırnaqlarınızı boyamağı sevirsinizsə, bu problemlər sizin əhvalanızı korlaya bilər. Lakin narahat olmayın, dırnaqlarınızı zəiflədən səbəbləri aradan qaldıra və onların yenidən sağlam olmalarını təmin edə bilərsiniz.\nİlk növbədə onu bildirək ki, dırnaqları gücləndirmək üçün ən əhəmiyyətli iki maddə biotin və zülallardır. Ona görə də bu maddələri kifayət qədər qəbul etmək lazımdır. Yaş artdıqca dırnaqlar zəifləməyə başlayır. Ancaq zəifləmənin yeganə səbəbi təkcə yaş deyil. Suya çox məruz qalmaq da dırnaqları gücsüzləşdirir. Duş qəbul etdikdə, üzdükdə və ya qab yuduğunuz zaman dırnaqlar suyla çox təmas edir. Bu zaman dırnaqdakı hüceyrələr genişlənir və yumşalır. Nəticədə vaxt keçdikcə dırnaqlar zəifləməyə başlayır. Soyuq havanın da bənzər təsiri var. Ona görə də qış aylarında qalın və isti əlcəklər geymək dırnaqları gücləndirməyin asan yollarından biridir.\n6 may 2017, 20:55\nDırnaqların sağlamlığı bədən sağlamlığının aynasıdır. Əgər zəif, kövrək və ya solğun dırnaqlara sahibsinizsə, bədəninizdə bəzi problemlər mövcud ola bilər. Zəif dırnaqlar asanlıqla qopur və qırılır. Əgər manikür etdirməyi və ya dırnaqlarınızı boyamağı sevirsinizsə, bu problemlər sizin əhvalanızı korlaya bilər. Lakin narahat olmayın, dırnaqlarınızı zəiflədən səbəbləri aradan qaldıra və onların yenidən sağlam olmalarını təmin edə bilərsiniz.\nİlk növbədə onu bildirək ki, dırnaqları gücləndirmək üçün ən əhəmiyyətli iki maddə biotin və zülallardır. Ona görə də bu maddələri kifayət qədər qəbul etmək lazımdır. Yaş artdıqca dırnaqlar zəifləməyə başlayır. Ancaq zəifləmənin yeganə səbəbi təkcə yaş deyil.\nGünün hər saatı baxımlı görünmək üçün pul xərcləməyə çəkinməyən qadınlar dırnaqlarına da eyni diqqəti göstərir. Gün ərzində davamlı zərbələrə məruz qalan əllər və dırnaqlar bəzən istədiyiniz kimi görünməyə bilər.\nƏllərimizin hər zaman baxımlı görünməsi üçün kremlər, dırnaq boyaları sürtürük. Amma bəzən həmin dırnaq boyaları qalıcılığını itirir və pis görünür.\n— Dırnaqlarınıza boya çəkməzdən əvvəl nəmləndirici və ya hər hansı bir krem sürtməyin.\n16 fevral 2017, 21:08\nDırnaq saralması görünüş baxımından heç xoş olmayan bir haldır. Dırnaqlarınız səliqəli, makiyajınız yerində və geyimləriniz şık olsa da, sarı rəngli dırnaqlarla istədiyiniz görünüşə sahib olmanız mümkün deyil. Ya məcburən həmişə dırnaq boyası sürtməli olacaqsınız və bu da dırnaqların saralmasını daha da artıracaq. Ya da problemi kökündən həll etməlisiniz.\nDırnaqlardakı saralmanın ən əsas səbəblərindən biri tünd rəngli dırnaq boyalarıdır. Bu boyaların uzun müddət qalması dırnaqlarda pas ləkəsinə səbəb olur. Dırnaqlardakı saralmanın əsas iki səbəblərindən biri siqaretdəki nikotin və qətrandır. Əgər siqaret çəkirsinizsə, dırnaqlardakı saralmanın qarşısını almaq üçün siqareti tərgitməlisiniz.\n2 noyabr 2016, 20:01\nUzun və sağlam dırnaqlara sahib olmaq istəyənlər mütləq müəyyən aralıqlarla fərqli baxım formullarından yararlanırlar.\nBu yağ baxımını gündə iki dəfə təkrarlasanız, daha sağlam dırnaqlara sahib ola bilərsiniz.\nLavanda və quşburnu yağını balla qarışdırdıqdan sonra gündə iki dəfə dırnaqlarınıza çəkin. 15 dəqiqə sonra əllərinizi sabunlu su ilə yuyun. Faydasını görəcəksiniz.\n16 iyun 2015, 21:55\nGözəl dırnaqlara sahib olmaq hər qadının istəyidir. Ancaq bəzən vaxt azlığı, bəzən də maddi imkansızlıq üzündən istənilən zaman gözəllik salonuna gedə bilmirsiniz. Çarə qalır ev şəraitində dırnaqlarınızı manikür etməyə. Bəs bunu peşəkar şəkildə necə edək?\n1. Manikürə başlamazdan öncə bütün lazımi ləvazimatları hazırlamalı və əllərinizi manikürə uyğun vəziyyətə gətirməlisiniz. Mükəmməl bir manikür üçün ilk öncə lazım olanlar — sterilizə edilmiş manikür alətləri, təmiz dəsmal, dırnaq əti üçün qayçı, yumuşaldıcı krem, ilıq su, manikür qabı və asetion.\n2. Dırnaqlarınızın yumşalması üçün əllərinizi ilıq suda 10-15 dəqiqə saxlayın. Daha sonra dırnaq qırağındakı ətləri təmizləmək üçün uyğun hala gətirin.\n3. Dırnaq qayçısıyla dırnaqlarınızı gözəl və səliqəli formaya salın.\n4. Diş çöpünün ucuna pambıq büküb dırnağın qırağındakı ətləri geri itələyin.\n5. Dırnaqlarınızı pilkanın köməyi ilə formaya salın. Sonra yaxşıca kremləyin. Dırnaq kənarları üçün nəzərdə tutulan yağlardan istifadə edə bilərsiniz. Krem artıqlarını dəsmalla silə bilərsiniz.\n6. Dırnaqlarınızı istədiyiniz dırnaq boyası ilə rəngləyin.\n8. Manikürü bitirdikdən sonra ləvazimatları spirtlə təmizləyib kənara qoyun.


"Instagram"da 3 yeni funksiya » Qadin.Net ~ İlk milli qadın portalı\n"İnstagram" sosial şəbəkəsinin komandası yeni funksiyaların sınaqlarına başlayıb.\nQadin.Net lent.az-a istinadən bildirir ki, bu funksiyalardan biri "İqnor" etmək funksiyasıdır. Belə ki, bu funksiya daha fəal istifadəçilərin abunəçiliyini onları dostluqdan silmədən müvəqqəti söndürəcək.\nBundan başqa, "Stories"lərdə xüsusi təqvim olacaq ki, bu funksiyada şəkillərin baxılmasını ciddi şəkildə sadələşdirəcək.\n"İnstagram" istifadəçiləri slow-mo rejimində, yəni ləngidilmiş səsləndirmə effekti rejimi ilə videoların yazılması funksiyasını dəstəkləyəcək. Bu funksiya bir çox smartfonlarda standart kamera tətbiqi ilə dəstəklənmir.\nBundan öncə isə "İnstagram" istifadəçiləri öz profilindən şəkilləri və şərhləri yükləmək imkanı əldə ediblər.


MUROVDA QALAN HARAYLAR » Bizim analoqumuz yoxdur!\nMUROVDA QALAN HARAYLAR\n1-04-2016, 17:11 | 1 1122 dəfə baxılıb.\nAtam Nəriman Ələkbər oğlunun əziz xatirəsinə\nQaçqınçılıq, didərginlik hamımızı yaralayıb. Yaralarımızdan qan axmır, quruyub damarlarımız. Amma göz yaşlarımız qurumaq bilmir. Kimi dindirirsən, qan ağlayır, ağı deyir. Bulaqların suyunu sinəmizə çəkə bilmirik, gözlərmizdən axıdırıq ki, yanaqlarımızı və qurumuş dodaqlarımızı isladaq…\n…Kəlbəcərsiz günlərimiz başlanmışdı. Aranda qohum evinə pənah gətirmişdik. Atamın heç nə yadına düşmür, sanki, orada qabar əlləri ilə tikib, kasıb ailəsini birtəhər içərisinə yığdığı və bunun üstündə də on beş günlük həbsxana həyatı yaşamamışdı. O zülmət gecələrdən «salamat çıxmış» balalarına şükr edirdi.\nİllər boyu əl qabarıyla düzəltdiyi ev-eşik indi bir qara qəpiyə dönmüşd gözlərində. El-oba pərən-pərən düşmüşdü, itirilənlərin tapılmasına güman yox idi. Ona görə də heç nə olmamış kimi, səsini içinə salmşıdı atam. Üzdə özünü şax tutan atam içindən əriyir, üzülür, sınır, bizə isə şirin yalanlanla təsəlli verirdi.\nİkigünlük «qonaqlığımız» ikiillik ömrümüzü (atamınkını isə ömürlük) aldı əlimizdən: «Kişi başqasının qoltuğuna sığnmaz, məni niyə cətirdiniz?»\nBu hirsli-hikkəəli sual dolu baxışlar yumruq kimi düyünlənib sanki başımıza dəyirdi. Əlacımız yox idi. Kimi yurdda qoyub çıxmaq olardı. Amma… Anam bunu bacarırdı. Ayrılmırdı ev-eşiyindən. Atamdan fərqli düşüncələri ilə həmişə ürəyiyumşaqlıq göstərən anamı budəfə yola gətirmək, qrad yağışının altından qoparmaq mümkün deyildi. Atamın açılmayan qaş-qabağından dəhşət yağırdı. Cürət edib dindirə bilmirdik. Hirsi, hikkəsi ilə dişlərini sıxması onun səyriyən dodaqlarından hiss olunurdu. Kişi kimi ömür sürənlərimizin hamısı da belə düşünürdü.\nApreldən iyunacan «dözə bildi» atam. Buna dözmək yox, günlərini saymaq deyərdin. Atalı günlərimdə atasızların (şəhid balalarının) dərdini çəkərdim, indi də atasızlıq dərdini yüklədiyim qəmli könlümü ovutmağa bir atalı axtarıam, arxalı yox.\n1993-cü ilin iyunun 12-də dünyasını qəfil dəyişən atamın Göygöl rayonunun Aşıqlı kənd məzarstanlığındakı qərib qəbri indi ürəyimdə mənə doğma yurd, ata ocağdır, baxmayaraq ki, Kəlbəcər kimi, ora da tez-tez baş çəkə bilmirəm. Son günlər isə yolumuz qəbristanlıqara yamanca tez-tez düşür. Kəlbəcərlilər qırılıb-qurtardı vallah! Birinin dəfnindən çıxıb o birisininkinə tələsirsən. Yenə çatdıra bilmirsən, qalırsan gözükölgəli…\nTez-tez görüşünə gedə bilmədiyim atam «yuxularımda», xəyallarmda ilk kitabıma görə məni təbrik edib. «Dağların sinə dağı» kitabının nəşr edilməsi arzusu çin olsa da (atam inana bilmirdi ki, kitabı çap etirə biləcəyik, axı, heç cür imkanımız yox idi), bunu görmədi. Amma ruhu bildi, duydu və yuxumda «neynim, bala, öz evimiz, həyətimiz, dam-daşımız olsaydı, ilk kitabının qurbanını kəsərdim»,-dedi və küskün baxışlarla məndən uzaqlaşdı.\nÇağırdım, səsimə özüm oyandım, atam yuxumda qaldı…».\nBura qədər sizə danışdığım bu «nağıl» 1995-ci ildə «Azərbaycan» nəşriyyatında çapdan buraxılmış «Yurd göynərtisi» kitabımda ön söz əvəzi kimi yazılıb. Bilmirəm ki, necə yazmışam, indi də oxuya bilmirəm, kövrəlirəm. Atamı sevindirmək istəyirəm ki, sən bir kitabımın çapını həsrətlə gözləyirdin. İndi on dörd kitabın müəllifi, yüzdən artığının naşiri və redaktoru olsam da, elə bilirəm ki, bircə kitab yazmışam. Axı, hər gün işdən çıxıb redaksiyaya yanıma gələndə «uşaq kimi» sevinirdin, mənim jurnalist olmağımla fəxr edərdin, çünki məni sənə tərifəlyən iş yoldaşlarım səni yaxşı tanıyırdı. Gözünü, böyük oğlun olduğum üçün mənə dikmişdin. Hoyuna çatırdım, deyəsən, zalım fələk qoymadı…\nAtam Nəriman Ələkbər oğlu sonralar rayondakı təmir-tikinti idarsində mühafizəçi işləsə də, əvvəllər Otaqlıda sinif müəllimi olub. Anam Güllər Məmməd qızına dərs deyib, o zaman «sevgi məktubu»nu da «qonşu qızı»na – anama nöqtələrlə (işarələrlə) yazıb. Nə yazıqlar ki, vəzifədə olan qohumları onun oxuyub ali təhsil almasına kömək etmək əvəzinə, kolxozun mal-qarasını otarmağa, naxırçılıq etməyə göndərmişdi. Oxumadığım nağıl, dastan və rəvayətləri ondan öyrənmişəm.\nAnam da orta-ixtisas təhsilli idi. Uzun müddət kitabxanaçı işlədiyindən, hər ikisi də gözəl mütaliəçi idi. Kitabı avazla, bədii qiraətlə oxuyardılar və bu, mənim ədəbiyyata marağımı bir az da artırırdı.\nAtasızlıq illərimin ağrı-acılarını qələmə alıb on dörd «dastan bağlamışam», amma bircə kəlmə də olsun atam barəsində yazmamışam, utanmşam, çəkinmişəm, amma, əslinə qalanda, yazmalı idim, bir oğul kimi, qələm adamı olaraq və həm də ulusu-kökü, nəsil-nəcabəti nökər-naibli olduğu, yetim-yesirə sahib çıxdığı üçün.\nAtamın babalarından bizə yadigar qalan «evdamı-otaq» albanların müqəddəs iqamtgahlarından olub və Otaqlı kəndinin adı da məhz bu abidə ilə bağlı olub. Kəlbəcər şəhərindəki məscidi qırmızıisfət sovetlər anbara döndərsələr də, Otaqlıdakına «əl gəzdirə bilməmişdilər». Və ağlım kəsəndn rayonun rəhbər işçilərinin məhrrəmlik ayının onuncu günü (qətl günü) Otaqlıya gələr, imamlarımızın ruhuna oxunan mərsiyyələrdə iştirak edərdilər.\nBu məscid atamın babası Məşədi Atakişiyə onun ulu babası Səfərdən qalmışdı. Kəlbəcərdən didərgin düşdüyümüz il orada məhərrəmlik ayının onuncu gününü, yəni «qətl günü»nü keçirmək mümkün olmadı, hansı ki, atamla dayım məscidi ciddi və əsaslı təmir etdirmiş, daha doğrusu, tamamilə yenidən qurmuşdular, əlbəttə, kənd camaatının köməkliyi ilə.\nOn yeddi ildir ki, (təbii ki, hələ torpaqlarımızı işğaldan azad etmədiyimizdən, bu rəqəmin dəyişəcəyi şəksizdir. Ola bilsin ki, bu yazılar Kəlbəcərin işğalından 18, 19, 20…. iraq olsun) atamın, indi də anamın qəbri ilə ilə birlikd qərib məzarını ziyarət edən anlarda daşa dönüb, mən də başdaşına çevrilirəm, axı, torpaq onu sıxmasın deyə, «sizi torpağa müvəqqəti tapşırırıq, Kəlbəcəri geri alandan sonra qaytaran kimi bizimlə siz də gedəcəksiniz doğma qəbristanlığa, ata-ananınızın yatdığı torpağa»,-demişdik. Demək, oğulluq edib Kəlbəcərə dön bilmirik. Bu borc da qalaqlandı o birilərinin üstünə…\nİllər keçdi, ömrümüzü dərd sər oraq kimi biçdi. Anam atamdan gizlincə yazdıqlarını nəvələr Sənan, Kənan və Ələkbərə verib, «mən öləndn sonra atalarınıza verrsiniz»-demişdi. Orada dərd yumağı sarımşdı anam, Bir şerində isə məni tamamilə və haql olaraq, ittiham eləyirdi ki, axı, gör neçə ildi atanıza verdiyiniz vəddən keçib?!\nBudur, həmin ittham dolu dərd yumağn dolaşmış kələfinin ucu:\nElə tamarzıyam dağ havasına,\nUduram zəhəri gör neçə ildi?!\nHamı çkiləndə öz yuvasına,\n«Açmıram səhəri» gör neçə ildi?!\nKəlbəcərsiz dözümə bax, yaşa bax,\nMin bir zülmə tab eyləyən başa bax.\nÇox vədəsiz ömrə gələn qışa bax,\nDolandıq sərsəri gör neçə ildi?\nYetimxana, «yardım» payı – tsaddıq,\nTanımazdıq, tanıtdlar, biz daddıq.\nQəriblikdə ömrü yaman uzatdıq,\nGörmürük Tərtəri gör neçə ildi?!\nOğul-uşaq bir-birindən aralı,\nHamısı da sinsindəny aralı.\nGül rəngimiz xəzan kimi saral,\nİtirdik təpri gör neçə ildi?!\nGüllər kimi xəstəhallar az deyil,\nKəlbəcərsiz ömrə gələny az eyil.\nSızıldayan kaman deyil, saz deyil,\nKöklənmir telləri gör neçə ildi?!\nBilmirəm, təbiətin gözəl fəsli – yaşıl donlu baharı gəlndə niyə qm-qüssə fikrimi, əxyalımı belə dumana-çənə bürüyür. Deyəcəksiniz ki,y az havasıdır də, belə olmalıdır! Yaz dumanı dərəlrdə sürünəndə, gözəllər bulaq başından görünəndə, hr çmndn bir ççək drlndə mn d drdlərimin şələsini alıb çiyinlrimə alıb təngnəfəs oluram, ana!\nSisiz nə bahar, bizə nə də ki, yazdı,\nSızıldayan ürəyimin başıdır vallah!\nFikir-xəyal bu baharda elə azdı,\nDüşündüm ömrümün qışıdır vallah!\nKəlbəcərsiz ömür sürdük, uzatdıq,\nEl qaçan yolları qırdıq, qısaltdıq.\nDolan gözlərmizi yazda boşaltdıq,\nTərtər kəlbəcərlilərin yaşıdır vallah!\nAtam, dözümdə dağdın, qayaydın,\nAnam, həsrətimi yenə duyaydın.\nFələk, Kəlbəcərdə bizə qıyaydın,\nDeməyin Məhəmməd naşıdır vallah!\nDərd yumağı sarıram,\nMay gələndə dağlara.\nAnam yadıma düşür,\nVay gələndə dağlara.\nAçmır, çiçək, solur gül,\nQan ağlar dəli könül.\nOxumur şeyda bülbül.\nQıy gələndə dağlara,\nMay gəlndə dağlara.\nZəhər olar meylərim.\nSusar tütək, neylərim,\nHay gələndə dağlara,\nNə dağlar yaşıl geyər,\nNə bağlar yaşıl geyər.\nBənövşə boynun əyər,\nYay gələndə dağlara,\nBu ay gələndə dağlara,\nYALANÇI QƏHRƏMAN ANALAR\nEmin Akifin şeirləri


Xalq artistindən illər sonra etiraf: “Siyavuş Aslan hamının yanında məni…” – Yenicag.Az\nAna Səhifə Maqazin Xalq artistindən illər sonra etiraf: “Siyavuş Aslan hamının yanında məni…”\nYeni Çağ Media Qrupu – Dekabr 18, 2017 - 11:12\nYenicag.az-a açıqlama verən aktyor peşəkar rejissorların ekranlaşdırdığı seriallarda çəkilmək niyyətində olduğunu bildirib.\n“Çox istərdim ki, “Vicdan haqqı”, “Ögey ana”, “Laləli saray” kimi seriallarda çəkilim. Çünki baxıram, çox xoşuma gəlir. Həm də peşəkarların çəkdikləri seriallarda oynamaq istəyirəm. Dəvətlər olur, amma məni qane etmir. Bu yaxınlarda bir gənc oğlan dedi ki, 40 seriyalıq bir film çəkmək istəyir və məni də baş rola dəvət etdi. Soruşdum ki, hansı ali məktəbi bitirmisən? Dedi ki, ali təhsilim yoxdur, XI sinfi bitirmişəm. Dedim, “ay bala, sən mənim oğlum yerindəsən, uşaq-muşağın çəkdiyi seriala necə razılıq verim?”\n“Mənim üçün janrın fərqi yoxdur. Lazım gələrsə komik obrazda da oynayaram. İllər əvvəl bir komediya tamaşasında çıxış etmişdim. Siyavuş Aslan aktyorları çağırıb, hamının yanında məni təriflədi, dedi ki, komediyanı oynamaq üçün Tariyeldən baxıb öyrənmək lazımdır. Komediya o demək deyil ki, qulağını qaşıdın, hamı gülməlidir. Komediya düşündürməlidir. Mənim üçün rolun mənfi- müsbəti yoxdur. “Sən niyə yaşayırsan?” tamaşasında mənfi obraz yaradırdım. O roluma görə məni çox qınadılar, tənqid etdilər. Hətta deyirdilər ki, bir də o rolu oynama. Əslində, bu da aktyorun uğurudur”.\naktyor, siyavuş aslan,


Ana səhifə » Gündəm » Prezident İlham Əliyev ABŞ-ın Müdafiə Nazirliyinin nümayəndə heyətini qəbul edib\nAZƏRTAC xəbər verir ki, dövlətimizin başçısı Azərbaycanla ABŞ arasında əməkdaşlığın müxtəlif sahələrdə uğurla inkişaf etdiyini bildirib. Prezident İlham Əliyev qarşılıqlı səfərlərin, o cümlədən ABŞ Prezidentinin milli təhlükəsizlik məsələləri üzrə müşaviri Con Boltonun və digər rəsmilərin Azərbaycana səfərlərinin münasibətlərimizin inkişafındakı rolunu qeyd edib. Müdafiə sahəsində əməkdaşlığın məmnunluq doğurduğunu deyən dövlətimizin başçısı enerji təhlükəsizliyi məsələlərinin də ikitərəfli münasibətlərimizin inkişafında böyük önəm daşıdığını bildirib, bu baxımdan ABŞ hökumətinin və şəxsən ABŞ Prezidentinin Cənub Qaz Dəhlizi layihəsinin reallaşmasına verdiyi dəstəyi yüksək qiymətləndirib. Prezident İlham Əliyev Respublika Günü və enerji sahəsində əməkdaşlıq mövzusunda ABŞ Prezidentinin ünvanladığı məktubların da əhəmiyyətini qeyd edib.\nDövlətimizin başçısı NATO çərçivəsində də əlaqələrin inkişafından məmnunluğunu bildirərək, NATO mənzil qərargahına son uğurlu səfərini bu təşkilatla əməkdaşlığın yaxşı göstəricisi kimi dəyərləndirib. Prezident İlham Əliyev qeyd edib ki, Əfqanıstandakı sülhməramlı əməliyyatlarda ölkəmizin iştirakı və orada Qətiyyətli Dəstək Missiyasında hərbçilərimizin sayının artırılması Azərbaycanın bu ölkədə ümumi sülhyaratma səylərinə verdiyi töhfəsini nümayiş etdirir. Azərbaycanın etibarlı və sabit tərəfdaş olduğunu qeyd edən Prezident İlham Əliyev ölkəmizin, həmçinin ikitərəfli əsasda da Əfqanıstanda həyata keçirilən quruculuq və yenidənqurma işlərinə öz töhfəsini, xüsusilə “ASAN xidmət” təcrübəsinin Əfqanıstanda da tətbiqinə dəstək verdiyini bildirib.\nAzərbaycan Prezidenti İlham Əliyev xanım Laura Kuperin səfərinin və ölkələrimiz arasında müdafiə sahəsində məsləhətləşmələrin əməkdaşlığımızın inkişafına əlavə təkan verəcəyinə ümidvar olduğunu vurğulayıb.\nÖlkəmizə səfərinin Azərbaycanla ABŞ arasında müdafiə sahəsində əməkdaşlıq və strateji tərəfdaşlıq əlaqələrinin genişlənməsinin davam etdirilməsi məqsədini daşıdığını deyən ABŞ müdafiə nazirinin müavininin müşaviri xanım Laura Kuper qeyd edib ki, Amerika Birləşmiş Ştatlarının rəhbərliyi Azərbaycanla əlaqələrə mühüm əhəmiyyət verir. Xanım Laura Kuper Azərbaycanla ABŞ arasında terrorizm, kütləvi qırğın silahları və narkotik maddələrin yayılmasının qarşısının alınması və ümumilikdə, təhlükəsizlik sahəsində əməkdaşlığı, Azərbaycanın Əfqanıstanda həyata keçirilən sülhyaratma missiyasına dəstəyini və tranzit daşımaları üçün yaratdığı imkanları yüksək qiymətləndirib.


Bakının mərkəzində sürücülər çaş-baş qalıblar - Nazirlər Kabinetinin qərarı cəmi 3 gün... - VİDEO | Cəmiyyət | Criminal.az - Kriminal Azərbaycan\nBakının mərkəzində sürücülər çaş-baş qalıblar - Nazirlər Kabinetinin qərarı cəmi 3 gün... - VİDEO\nBakının "beşmərtəbə dairəsi" deyilən ərazidə qoyulan yol nişanı yerindən çıxarılıb. Milli.Az xəbər verir ki, yeni yol nişanı çıxarılandan sonra avtomobil sürücüləri yolda çaş-baş qalıblar. Çünki onlar qaydaların pozulmasından ehtiyat edirlər. Bu səbəbdən ərazidə tıxac yaranıb.\nBuna da bax: Bakının mərkəzində hərəkət dəyişdi: TƏLƏ YOXSA...?\nCəmi 3 gün öncə Cəfər Cabbarlı küçəsi istiqamətində hərəkət edən sürücülər üçün isə dairəyə daxil olanda yeni ''STOP'' nişanı qoyulmuşdu. Bakı Şəhər Yol Polis İdarəsinin bölmə rəisi, polis polkovniki Vaqif Əsədov Criminal.az saytına bildirmişdi ki, edilmiş dəyişiklik günün tələbidir. Onun sözlərinə görə, bu barədə Nazirlər Kabinetinin yol hərəkəti təhlükəsizliyi Komissiyasının müvafiq qərarı var.\nQeyd edək ki, burada qayda pozan sürücülər 60 manat məbləğində və ya 3 cərimə balı ilə cəzalandırılırdılar. Sürücülər isə hesab edirdilər ki, yol polisi Azərbaycan prospekti istiqamətində gələn sürücülərə ''dairəni burax'', dairəyə daxil olanlara isə ''sağdan gələn avtomobilləri burax'' əmredici nişanları qoymaqla onları çaş-baş salır.


525-ci Qəzet - Sofiyada Azərbaycan diplomatiyasının 100 illiyi ilə bağlı mədəniyyət gecəsi\nSofiyada Azərbaycan diplomatiyasının 100 illiyi ilə bağlı mədəniyyət gecəsi\nSofiyada Azərbaycan diplomatiyasının 100 illiyinə həsr olunmuş Azərbaycan mədəniyyəti gecəsi təşkil olunub.\nTədbir Azərbaycanın Bolqarıstandakı səfirliyi və Müqəddəs Kliment Ohridski adına Sofiya Universiteti nəzdində fəaliyyət göstərən Azərbaycan Dili və Mədəniyyəti Mərkəzinin birgə təşkilatçılığı, "Mədəni Qarşılıqlı Əlaqə Assosiasiyası" dərnəyinin dəstəyi ilə reallaşıb.\nGecədə Bolqarıstan Müsəlmanları İslam Şurasının sədri, Bolqarıstan Müsəlmanlar Diyanəti Baş Müftiliyinin təmsilçiləri, türk və müsəlman icmasının nümayəndələri, o cümlədən, tanınmış elm, mədəniyyət, incəsənət xadimləri və iş adamları iştirak ediblər.\n1918-ci il mayın 28-də müsəlman Şərqində və türk dünyasında ilk demokratik dövlət olan Azərbaycan Xalq Cümhuriyyətinin qurulması barədə danışan Azərbaycanın Bolqarıstandakı səfirliyinin əməkdaşı Kənan Məmmədov onun tariximizə qazandırdığı nailiyyətlər barədə iştirakçılara məlumat verib. Qısa zaman ərzində dövlət aparatının təşkili edildiyi, bayraq və himnin qəbul olunduğu, ana dilinin dövlət dili elan edildiyi, ərazi bütövlüyü və milli təhlükəsizliyinin təmin edildiyi, yüksək döyüş qabiliyyətli hərbi hissələrin yaradıldığı qeyd olunaraq milli tələblərə və demokratik prinsiplərə uyğun dövlət orqanlarının qurulduğu, maarifin və mədəniyyətin inkişafına xüsusi diqqət yetirildiyi qeyd olunub.\nMövcudluğunun ilk günlərindən xalq hakimiyyəti və insanların bərabərliyi prinsiplərinə əsaslanan AXC-nin bütün ölkə vətəndaşlarına eyni hüquqlar verərək irqi, milli, dini, sinfi bərabərsizliyi ortadan qaldırdığı, həmçinin, bir çox Avropa ölkəsindən daha əvvəl qadınlara seçki hüququ təmin etdiyi vurğulanıb.\nAXC-nin ilk xarici işlər nazirinin 1918-ci ildə təyin olunmasına baxmayaraq, diplomatik xidmət orqanın təsis edilməsi barədə rəsmi sənədin 1919-cu ildə imzalandığını qeyd edən səfirliyin əməkdaşı cari ilin Azərbaycan diplomatiyasının 100 illiyi ilə əlamətdar olduğunu vurğulayıb. AXC-nin daim sülhsevər siyasət apararaq bütün dövlətlərlə qarşılıqlı əməkdaşlıq əlaqələri yaratmağa və bir-birinin hüquqlarına hörmət prinsipləri əsasında münasibətlər qurmağa cəhd göstərdiyi qeyd olunan gecədə beynəlxalq hüququn subyekti olmuş AXC-nin 1920-ci ilin aprelində bolşevik işğalına məruz qaldığı qeyd olunub.\nTədbir çərçivəsində baş prodüseri Arzu Əliyeva olan "Son iclas" bədii-sənədli filmi haqqında qısa məlumat verilərək filmin AXC-nin keşməkeşli tarixinin son günlərinə işıq saldığı diqqətə çatdırılıb. AXC təcavüzə məruz qaldığı üçün süquta uğrasa da, onun şüurlarda bərqərar etdiyi müstəqillik ideyasının unudulmadığı qeyd olunan tədbirdə Azərbaycan xalqının ötən dövr ərzində milli dövlətçilik atributlarının bir çoxunu qoruyub saxladığı, müasir Azərbaycan Respublikasının məhz AXC-nin siyasi və mənəvi varisi olmaqla, onun üçrəngli bayrağını və himnini qəbul etdiyi bildirilib.\nMədəniyyət gecəsi çərçivəsində Azərbaycan Dili və Mədəniyyəti Mərkəzinin direktoru Sofiya Şıqayeva-Mitreska Novruz bayramı haqqında təqdimat edərək bayramın fəlsəfəsində məhz birliyin dayandığını və onun missiyasının insanlar arasında körpü qurmaq və dialoq yaratmaq olduğunu söyləyib.\nNovruz bayramının xalqımızın milli-mənəvi həyatında oynadığı rolu vurğulayan direktor bu bayramın təkcə Azərbaycanda deyil, Şərqi Avropadan Çinə qədər böyük bir ərazidə, xüsusilə Qafqaz, Orta Asiya, Yaxın Şərqdə bir çox xalq tərəfindən qeyd olunduğunu diqqətə çatdırıb. Bayramın 2009-cu ildə UNESCO tərəfindən Bəşəriyyətin Qeyri-Maddi Mədəni İrs üzrə Reprezentativ siyahısına daxil edildiyini vurğulayan S.Şıqayeva-Mitreska məhz Azərbaycanın təşəbbüsü ilə BMT Baş Assambleyası tərəfindən 21 mart tarixinin "Beynəlxalq Novruz günü" kimi elan olunduğunu diqqətə çatdırıb.\nMədəniyyət gecəsi çərçivəsində "Son iclas" bədii-sənədli filmi nümayiş olunub və qonaqlara Azərbaycan milli şirniyyatları və nemətləri təqdim olunub.


Azərbaycanlıların heç bir itki vermədən, heç bir fədakarlıq etmədən bütün ali məqamlara, hisslərə iddiada bulunmaqları həqiqətən çox maraqlı mövzudur.\nMəsələn, adam kütbeyinin biridir, kütbeyinlik iri hərflərlə alnına yazılıb, amma istəyir ki, cəmiyyətdə dərin intellektual adam kimi ad qazansın. Yaxud adam qıymazın biridi, qəpiyi çıxanda canı çıxır, amma buna baxmayaraq səxəvətli adam kimi tanınmaq istəyir. Başqa bir misal: adam yaltağın biridir, amma istəyir onu cəmiyyətdə sözünü deyən adam kimi tanısınlar. Yaltaq olub dissident kimi tanınmaq istəyənlərin də sayı kifayət qədərdir. Azərbaycan dilini qorumaq istəyib, rus dilinə qarşı müharibə elan edənlər isə ayrı aləmdirlər. Azərbaycanda minlərlə insan var, ildə on manat verib Azərbaycan dilində bir kitab almamaq üçün min bəhanə uydururlar, amma həm də rus dilinin ölkədə at oynatmasından günün iyirmi dörd saatı danışmaqdadırlar…\nMaraqlıdır ki, azərbaycanlılar heç bir itki vermədikləri, fədakarlıq etmədikləri halda iddiada bulunduqları adları qazanmağa asanlıqla müvəffəq olurlar. Bəs onlar bu çətin əməliyyatı belə asanlıqla həyata keçirməyi necə bacarırlar? Məsələ ondadır ki, ölkədə total riyakarlıq hökm sürür. Bu total riyakarlıq şəraitində bir az “zirək” adamlar üçün bir cür yaşayıb, özünü tamam başqa cür təqdim etmək su içmək kimi asandır. Bu gün Azərbaycanda hər hansı sahədə çox yox, bir balaca səmimi olmaq ağır, bağışlanılmaz cinayət sayılır. Bir balaca səmimi olmaqla sən danışılmış oyun qaydalarını pozursan və cəmiyyətin “qaymaqlarını” özünə düşmən edirsən. Bütün qapılar üzünə bağlanır, bir cür yaşayıb, tamam başqa cür görünmək istəyənlər ordusu hər yerdən səni sıxışdırıb, cəmiyyət üçün tamam yararsız bir şəxsə çevirmək istəyirlər və çox vaxt da buna nail olurlar.\nAzərbaycanda rüşvətxorların vətən haqqında şeirlər yazmaları, rüşvətxorların vətən dağlarını, dərələrini, bulaqlarını, meşələrini vəsf etmələri təzə söhbət deyil. Ona görə də təqaüdçülərin, əlillərin cibinə girən adamın, Əjdər Olun vətən haqqında şeirlərini “525-ci qəzet”də görəndə, çox da təcüblənmədim. Azərbaycanda vəzifəli, pullu yazıçıların, şairlərin ətraflarına bir dəstə adam yığıb özlərini hər fürsətdə təriflətmələri də təzə söhbət sayılmaz. Məhz bu baxımdan “525-ci qəzet”də bir dəstə adamın Əjdər Olun vətən haqqında mənasız şeirlərinə bəy tərifi vurmaqlarını da adi bir hal kimi qəbul etdim.\nMəni təəcübləndirən Əjdər Olun vətən haqqında şeirlərinə bəy tərifi vuranların arasında hörmətli Qismət Rüstəmovu görməyim oldu. Hörmətli Qismət bəy pensiyaçıların, əlillərin cibinə girən Əjdər Olun vətən haqqında şeirlərinə bəy tərifi vurmağı necə bacarıb? Onu buna, yaxud buna onu nə vadar edib?\nHeç kim məni inandıra bilməz ki, Əjdər Olun mənasız şeirlərinə yazdığı təriflər Qismətin səmimi olaraq, həqiqətən ürəyindən gəlib. Deməli, ortada başqa səbəb var. Məsələnin mənəvi-əxlaqi tərəfini, yəni rüşvətxorun vətən haqqında yazdığı mənasız şeirlərə bəy tərifi vurmağı, çətin də olsa qoyaq bir kənara, axı Qiqmət intellektual bir adam kimi tanınır, yaşına görə yaxşı mütaliəsi var. Yaxşı, intellektual Qismət Rüstəmov bu cəfəngiyyata, bu mənasız misralara hansı əsaslarla bəy tərifi vurmağı özünə rəva bilib:\nOlsa da, “yox, – deyəcəm, – dərdim”, Azərbaycanım!\nİndi isə gəlin hörmətli Qismət bəyin bu cəfəngiyyata, bu mənasız misralara vurduğu bəy tərifi ilə tanış olaq. Qismət bəy yazır:\n“Əjdər Ol, demək olar ki, bütün şeirlərində mətləbi maksimum dərəcədə anlaşıqlı, xəlqi dildə ifadə edir və bunu edərkən təntənəli, dəbdəbəli obrazlardan qaçır. O, usta şairlərin adətən ya pafos tələsinə düşməmək, ya da sentimentalizmə yuvarlanmamaq üçün, ehtiyatla yanaşdığı vətənpərvərlik şeirlərində belə, həmin sadə, xəlqi ifadə tərzinə sadiq qalır. Onun “Azərbaycan”, “İstiqlal”, “Oxşama”, “Bəs bu vətən?!” kimi şeirləri gurultuyla yox, danışıq tonunda yazıldığına görə qulağı cırmaqlamır, ürəyi vurmur, elə yazıldığı kimi də rahat oxunur”.\nQismət bəy deyir ki, Əjdər Olun şeirləri qulağı cırmaqlamır. Bəlkə Əjdər Olun vəzifəsi bu şeirlərin intellektual Qismətin qulağını cırmaqlamasına imkan verməyib? Ümümiyyətə, şeirin qulaq cırmaqlamasını Qismət bəy necə, hansı formada təsəvvür edir? Bəyəm şeir pişiyə çevrilib doğrudan gəlib adamın qulağın cırmaqlamalıdır?\nİndi bizim qarşımızda çətin bir iş dayanıb. İndi biz hansı Qismətin daha səmimi, daha real şəxs olduğunu müəyyənləşdirməliyik. Görəsən, hansı Qismət daha səmimi və daha real adamdır: yazılarında modernizmdən girib posmodernizmdən çıxan, semiotika, dil oyunları, struktur rəngarəngliyi kimi təntənəli sözləri yan-yana düzüb intellektual görünən Qismət daha səmimidir, yoxsa Əjdər Olun yazdığı cəfəngiyyata “qulağı cırmaqlamır” deyən Qismət?


İbtidai təhsil | Hədəf Liseyi\nHədəf Liseyində ibtidai siniflərə qəbul Azərbaycan və Rus bölmələri üzrə aparılır. Hədəf Liseyi bir STEM məktəbi olduğu üçün Azərbaycan Respublikası Təhsil Nazirliyinin təsdiq etdiyi kurikulumlardan əlavə STEM təhsilinin tələblərinə uyğun olaraq yeni kurikulumlar da dərs proqramına əlavə edilmişdir.\nAzərbaycan Respublikası Təhsil Nazirliyinin tədris planına görə şagird bir həftə ərzində 20-25 (I-IV siniflərə görə saatlar dəyişir) saat dərs keçir, liseyimizdə tədris saatları isə həftəlik 40-45 saata çatır. Tədris proqramına əlavə olunan bu 20 saatda şagirdlər STEM təhsilinin tələblərinə uyğun olaraq praktik məşğələlərlə, xüsusi proqramla xarici dil dərsləri ilə, yaradıcılıq klublarında, dərnəklərdə təşkil edilən sosial fəaliyyətlərlə məşğul olur, elmdə qarşıya qoyulan inteqrasiya prinsipinə müvafiq olaraq İnteqrasiya Mərkəzi və fənn emalatxanalarında bilik və bacarıqlarını artırırlar.\nHədəf Konseptinin məhz aşağı siniflərdən başlaması, qarşımıza qoyduğumuz Bilgə İnsan yetişdirmə hədəfimizin təzahürüdür.\nTəhsil Nazirliyinin “Sağlam Təhsil, Sağlam Millət” proqramına əsasən çağdaş standratlara cavab verən siniflərdə uşaqlarımızın sağlam böyüdür və gələcəyə hazırlayırıq.\nBiz şagirdlərin evlərində ailələri ilə əyləncəli vaxt keçirmələri üçün bütün tədris prosesini məktəbdə aparır, gündəlik öyrənmə planını elə məktəbdə tamamlayırıq. Şagirdlərimiz evə hər hansı bir tapşırıqla getmədikləri üçün dərs vəsaitləri də məktəbdə, hər şagirdin şəxsi dolabında qalır.\nHədəf Konsepti milli və bəşəri dəyərləri addımbaşı uşaqlara aşılayaraq sabahın Özünə inanan, Sağlam, Bacarıqlı, Yaradıcı və Bilikli İnsanını yetişdirməyi qarşısına məqsəd qoymuşdur!


“Şəbnəm” adı ilə bağlı qalmaqal böyüyür – MTRŞ telekanallara məktub göndərdi\nwww.XALQXEBER.az » Şou-Biznes » “Şəbnəm” adı ilə bağlı qalmaqal böyüyür – MTRŞ telekanallara məktub göndərdi\nMərhum şair İlyas Tapdığın qızı, müğənni Şəbnəm Tapdığın adı ilə bağlı qalmaqal böyüməkdə davam edir.\n“Yeni Sabah” xəbər verir ki, müğənni “Şəbnəm” adında olan tanınmış şəxslərin hamısının öz adlarını dəyişməsini tələb edir. Bu, bəlkə də dünya tarixində baş vermiş ilk belə haldır. Ş. Tapdıq adaşlarının adlarının dəyişməsi üçün dövlət qurumlarına, hüquq mühafizə orqanlarına belə rəsmi müraciətlər edib.\nNə qədər qəribə olsa da, bu həqiqətdir. Artıq müğənni Şəbnəm Qəhrəmanova ilə bağlı adaşının polisə müraciət etməsindən xəbəriniz var.\nOrtaya yeni xəbərlər çıxıb. Bəlli olub ki, məsələ ilə bağlı Ş. Tapdıq Azərbaycan Respublikası Müəllif Hüquqları Agentliyinə və Milli Televiziya və Radio Şurasına da müraciət edib. Hətta Müəllif Hüquqları Agentliyindən bu adın müəlliflik hüququnu da aldığını iddia edib. İfaçı ərizədə mərhum atası İlyas Tapdıqovu “Şəbnəm, Gültəm, Qəlbinur” adlarının yaradıcısı kimi qələmə verib. O, atasının müəllif olaraq həmin adları əbədi əsər kimi 2016-cı ildə Azərbaycan Respublikası Müəllif Hüquqları Agentliyində qeydiyyatdan keçirdiyini və Şəhadətnamə aldığını qeyd edib.\nMüğənni məsələ ilə bağlı telekanallara da müraciət edib. Jurnalist Şəbnəm Həsənova deyir ki, onunla bağlı da çalışdığı Lider TV-yə ərizə daxil olub: “Hazırda çalışdığım Lider televiziyasına MTRŞ və Müəllif hüquqları Agentliyindən belə bir məktub gəlib.\nŞəbnəm Tapdıq tələb edir ki, bütün tanınmış Şəbnəmlər özlərinə təxəllüs seçsin. Əks halda biz böyüyümüz Şəbnəm xanıma patent ödəməliyik”.\nŞ.Həsənova yazıb ki, Milli Televiziya və Radio Şurasından (MTRŞ) gələn məktubda patent ödəmədiyi halda ona efir qadağası qoyulacağı barədə xəbərdarlıq edilib.\nMüğənni Ş.Tapdığın MTRŞ-a göndərdiyi ərizəni də paylaşıb. Ərizədən belə anlaşılır ki, Ş. Tapdıq həqiqətən MTRŞ-a müraciət edərək adaşlarının efirə buraxılmamağını xahiş edib: “Xahiş edirəm, Şəbnəm Tapdığın adını daşıyan yeni üzə çıxan ifaçılar "Şəbnəm" adı ilə televiziya və radio kanallarda özlərini səhnə təxəllüsü ilə reklam etsinlər”.


Heç Kərbəla müsibəti belə olmamışdı » Football-plus.az\n01 yan 12:38Yazar\n“Futbol+”də həmişə demokratik ab-hava olub, var və nə qədər ki Mahir Rüstəmli baş redaktor kürsüsündədi, belə də qalacaq. Özünün peşə prinsiplərini diqtə, qəzetin üslubuna nəzarət etsə də, heç vaxt senzura hiss etməmişik. Avantüralardan bol olan dəyərli müəllimimiz xüsusilə qəzetin yeni ilqabağı son sayında hər kəsə özünü ifadə etmək sərbəstliyi verir, il ərzində başagəldiləri, yaşadığımız olayları qələmə almağı tapşırır. Sanki Şaxta Babaya məktub yazıb 2018-ci il üçün diləklərimi çatdırırmışam kimi, mən də həvəslə klaviaturanı barmaqlarımla döyəcləyirəm...\nBilənlər bilir, 20 ildi oxucuların görüşünə gələn “Futbol+”də 13 ildi mən də varam. Nəhs ili bu yay başa vuracam, qismət olsa. Yaya sağ çıxmamaq qorxum yoxdu, qorxum yayın istisidi. Çünki redaksiyanın kondisionersiz yeganə otağının sakiniyəm. Hə, onu da deyim ki, uzun illər ərzində cəmi iki otaq dəyişmişdim. Ancaq düz bir il əvvəl yerdəyişmələr oldu və mənə də məsləhət gördülər ki, “Futbol+”in daha bir qocaman işçisi, unikal insan Ramil Yusifovun yanına köçüm. Kaş “yox” deyəydim. Sakit təbiətli, ağır-sanballı həmkarımla yola gedirik, problem onda deyil. Sadəcə, dilsiz-ağızsız bu adam haqqını müdafiə etməyi bacarmır, yayda sərin, qışda isti dərdinə dözümlə səbr edib. Allahdan, mayın əvvəlində İraqa – Kərbəla ziyarətinə gedib gəldim, 40 dərəcədən yuxarı istiyə alışdım, bir növ “adaptasiya” dövrü oldu mənim üçün. Bununla belə, iyun-avqust aylarında qora kimi bişdim. 13 ildə cəmi 2 dəfə yer dəyişən adam 3 ayda bütün boş otaqların sakini oldu. Məzuniyyətə gedən həmkarlarımın kompüterlərinə “qonmaq” üçün hər həftə bir yerə köçdüm...\nƏslində şikayətlənməyə də bilərdim. Çünki biz “acıların cocuğuyuq”, çətinliklər görmüşük. Yağışda bədənimizi irəli əyib dizimiz üstə qoyduğumuz bloknotu islanmaqdan qoruyan, “ilan-qurbağa xətti” ilə yazdığımız reportajı avtobusun atıb-tutmasına rəğmən, oxuya, redaksiyaya diqtə edə bilən, şəhərin bu başında müsahibə alıb onu virtual (internet nə gəzirdi) yox, yerində təslim etmək məcburiyyətində çalışan reportyorlardan olmuşuq. Maşallah, gənc həmkarlarım protokolu PFL-in saytından götürə, oyun epizodunu videoyazıya baxıb dəqiqləşdirə bilir. Rayon səfərlərinə də futbol qurumunun ayırdığı vasitə və vəsaitlə gedib qayıdırlar. Sadəcə...\n...Artıq çəkim var deyə, istiyə dözümüm azalıb. Şaxta Babadan (rəhbərliyimizdən) təvəqqe edirik ki, Yusifovla mənim ağır çəkili (heç olmasa, təcrübə mənasında) olmağımızı nəzərə alsın, bizə bir kondisioner yetirsin...\n20 ildi “Futbol+”də hesab-kitab aparan şəxs “Gözəgörünməz qüvvə”: operatorlar “Futbol+”dəki illərini necə xatırlayır? “Futbol+”in işi klubların gözündə “Arada düşünürəm ki, bu qəzet olmasa, mən necə yaşaya bilərəm” Macəra dolu ...20 il


Azerbaycanin dunyaya bexs etdiyi yenilik: Mumkun olmayanlar da realliga cevrilir - Azadliq Xeber\nAzerbaycanin dunyaya bexs etdiyi yenilik: Mumkun olmayanlar da realliga cevrilir\n2018-07-07T22:00 xeber – Arıçılıq dünyanın ən qədim fəaliyyət sahələrindəndir. Bu sənət qədimliyinə baxmayaraq, heç vaxt unudulmayıb, əksinə, daha da inkişaf etdirilib. Lakin, inkişafına rəğmən arıçılıqda min illər ərzində barmaqla sayılası qədər inqilabi dəyişikliklər edilib. Bunların əksəriyyəti isə arını saxlama və məhsuldarlığını nisbətən artırmaq istiqamətində olub.\nSputnik / İlham Mustafa Üç ana arılı yeşik\nA.Kərimovun sözlərinə görə, bu, elə bir prosesdir ki, onu ancaq arıçılar başa düşə bilər: “Məlumdur ki, hər yeşikdə 1 ana, minlərlə işçi arı olur. Əgər hansısa yeşikdə iki ana arı olarsa, onlar qarşılaşdıqda mütləq biri digərini öldürməlidir. Buna görə də analar qarşılaşmasın deyə, beçə verən (arı ailəsinin bölünərək artması – red.) arını da üst yeşiyə yerləşdiririk. Arasına xüsusi hazırlanmış anakeçməz adlanan tor qoyuruq”.\nSputnik / İlham Mustafa Ana arı\n“Hər yeşiyin özünəməxsus qoxusu olduğundan, işçi arılar bir biri ilə dalaşmır, eyni zamanda ana arılar da görüşmürlər deyə bir birilərini öldürmürlər. İki analı arı ailələrini ilk dəfə atam təkmilləşdirdiyi yerli Qabaqtəpə arı növündə tətbiq edib. Ondan sonra dünyanın bir çox yerlərində iki analı ailələrə keçid edənlər olub. Üç analı arı ailəsi yetişdirməyi isə hələ heç kim etməyib” — deyə Asif Kərimov izah edir.\nBu cür tətbiqin səmərəliliyi haqında danışan arıçı belə üsulla məhsuldarlığı 3-4 dəfə artırmağın mümkünlüyünü vurğulayır: “Ailədə işçi arının sayı nə qədər çox olarsa, məhsuldarlıq da bir o qədər artıq olar. Belə üsulla arı ailələrində işçi arıların sayını 100-150 minə qaldırmaq mümkündür ki, bu da məhsuldarlığın artımına ciddi təsir edir. Məsələn, hər yeşik üçün arıçılıqda ortalama 10 kq bal nəzərdə tutulursa, 3 analı arı yeşiklərində 30-40, hətta 50 kq-dək bal almağı planlaşdırıram”.\nSputnik / İlham Mustafa “Anakeçməz” toru


Hava şəraiti ilə bağlı 1700 nəfər təxliyyə edilib\nYanvarın 17-də hava şəraitinin kəskin pisləşəcəyi ilə bağlı SOCAR üzrə təhlükəsizlik tədbirləri çərçivəsində dənizdə işləyən 1700-dən çox neftçi sahilə gəririlib. Bu barədə Azərbaycan Dövlət Neft Şirkəti (SOCAR) məlumat yayıb.\nMəlumata görə açıq hava şəraitində işlər maksimum dərəcədə dayandırılır, tikililərin və qurğuların təhlükəsiz vəziyyətə gətirilməsi haqqında göstərişlər verilib, zəruri sahələrdə növbətçilik təşkil olunub.\nMümkün fövqəladə vəziyyətlə əlaqədar digər təşkilat və qurumlarla mütəmadi əlaqələr saxlanılır, mövcud vəziyyət daimi nəzarət altındadır.\nEkologiya və Təbii Sərvətlət Nazirliyi hava şəraiti ilə bağlı xəbərdarlıq edib.\nXəbərdarlıqda qeyd edilir ki, yanvarın 16-dan 17-nə keçən gecədən başlayaraq yanvarın 18-i gündüzədək ölkə ərazisində hava şəraitinin kəskin dəyişəcəyi proqnozlaşdırılır.\nNazirlik vurğulayır ki, şiddətli şimal-qərb küləyinin əsəcəyi, küləyin maksimal sürətinin 28-33, arabir 35-38 m/s-yə çatacağı gözlənir. Ötən günlə müqayisədə havanın temperaturu 10 dərəcə aşağı enəcək.


Sanki mübarək partlayışa hazırlıq gedirdi - Azərbaycan Diasporunun qalibiyyət sirri | Missiya.az\n10:12 03.08.2020 | Baxış sayı: 3497\n1985-ci ildən sonra - SSRİ-nin xalqlar həbsxanası olduğunu dərk etməyə başlamışdıq. Bizim əzəli yurdlarımız barədə daha dərindən öyrənmək istəyirdik, orta məktəbin tarix kitablarında Zəngəzur barədə obyektiv heç nə öyrənmək mümkün deyildi. Uşaq idik, tarixçilərlə də əlaqəmiz yox idi, lap olsaydı belə, onlar da tarixi ya diqtə ilə yazırdılar, ya da heç yazmırdılar, eləcə tədris edirdilər.\nİnformasiya yoxluğunun girdabında vurnuxurduq. Babalarımız da, onların ataları da mənfur erməni xislətinin başımıza açdığı oyunlar barəsində çox cüzi və ümumi məlumata malik idi.\nUnutdurmaq düşmənin ən vacib silahıdır. Babalarımızın atalarından eşitmədiklərini, atalarımız da bizə danışa bilməyəcəkdilər. Nəticədə 1905-ci ildə Bakını, Qubanı, Şamaxını parçalana-parçalana yaşamağa məhkum edilən Azərbaycanı qan gölünə çevirən erməniyə 1988-ci ildən başlayaraq növbəti dəfə ərazilərimizin işğalına şərait yaratdıq.\nİşğalçı məhz Tovuzda tora düşdü\nYalanın əsarətinə düşməyimizdən bir əsr keçdi. Azərbaycanlı düşüncəsinin "Tovuz çevrilməsi" dövrü başladı. Biz özümüzü və övladlarımızı bu dövrə hazırlayırdıq. Qarabağı görməyən, işğaldakı torpaqlarda doğulmayan övladlarmıza hər gün Şuşadan danışırdıq, Laçının şəkillərini göstərirdik, onların əlindən tutub, Zəngilanı virtual aləmdə qarış-qarış gəzdirirdik. Babalarımzdan bizə ötürülməyən doğru informasiyanı beyinlərə yeridirdik.\nLələtəpədə əsası qoyulan qalibiyyət yolu Tovuzdan keçib, bizi də qoynuna alaraq, dünyanın bütün ölkələrini şəhər-şəhər, kənd-kənd, küçə-küçə dolandı. Vəhşi düşmən Azərbaycanı həmişə diaspor siyasətinin məkirli dəstəyi ilə parçalayıb. Lobbiçilik onların yeganə gücü olub. Bizim xaricdəki "yoxluğumuz"dan istifadə edib, dünyaya yalan danışıblar, gerçək terrorçu simalarını gizlədiblər. Daha keçməz. İşğalçı məhz Tovuzda tora düşdü. Cəbhədə aldıqları ağır zərbələin ardından diplomatik müstəvidə daha kəskin hücumlara məruz qaldılar. Azərbaycanın diaspor siyasəti üzərində qurulan son illərin strategiyası və hədəfə doğru taktik gedişlər dövlətin gücünə böyük güc qatdı.\nHəqiqi gücümüz dünyaya bəyan oldu\nDövlət güclü, ölkə haqlı, Ordu əzmli, xalq vətəninə sevgi dolu. Bir axsayan yerimiz vardı: bu möhtəşəm gerçəkliyi dünyaya göstərə bilməmək. Bizi axsadan çatışmazlıq düşmənin yeganə dayağı idi. Ermənistan dövləti güclü deyil, ölkəsi haqsızdır, ordusu rəzildir, xalqısa genetik olaraq yaltaq, ikiüzlü və qorxaqdır. Azərbaycan 4:0 öndə idi. Sual: bəs niyə yekun nəticəyə nail ola bilmirdik? Cavab: düşmənin diasporu bizim zəif diasporumuz ucbatından birtərəfli infomasiya - dezinformasiya ilə beynəlxaq aləmi çaşdırmışdı. Müasir dünyada haqqın qalib gəlməsi daha çox informasiyanın gücündən asılıdır. Müxtəlif ölkələrdə yaşayan azərbaycanlının ümumi sayı erməninin ümumi sayından dəfələrlə çoxdur, lap çoxdur. Bu çoxluğun yoxluğa dönməsinin qarşısı alındı və həqiqi gücümüz dünyaya bəyan oldu.\nMöcüzə yaşadıq. İki həftə ərzində 27 ölkədə 20000-dən çox soydaşımızın iştirak etdiyi 65 aksiya keçirildi. Soydaşlarımız Ermənistanın işğalçılıq siyasətinin, təxribat hallarının dayandırılması ilə bağlı BMT, ATƏT və digər beynəlxalq təşkilatlara, eləcə də dünyanın aparıcı ölkələrinin rəsmi dairələrinə onlarla müraciət ünvanladı, 26 ölkədə yaşayan azərbaycanlılar 86 bəyanatla çıxış etdilər. 20 dildə 100 məqalə və xəbər xarici mətbautda dərc olundu, sosial şəbəkələrdə həqiqətləri özündə əks etdirən 10 minlərlə informasiya paylaşıldı. Avropanı, Qərbi, Şərqi - dünyanın dörd bir bucağını “Qarabağ Azərbaycandır!”, “Qarabağ bizimdir, bizim olacaq!”, “Ermənistanın işğalçı siyasətinə son qoyulsun” şüarları bürüdü. Qəhrəman şəhidlərimizin portretləri nümayiş olundu.\nDiaspor Komitəsini məhz belə bir xarakter sahibi xilas edə bilərdi\nDüşmən yalanlarının ifşasına dözə bilmədi. Cəbhədə olduğu kimi, diplomatik savaşda da təxribatlara əl atdılar. Bu hərəkətləri ilə kim olduqlarını bir daha sübuta yetirdilər.\nAzərbaycanlı soydaşlarımızın diaspor hərakatı unudlmaz tarix yazdı. Mütəşəkkil hazırlanan etiraz aksiyaları heyrət qarışıq qürur yaşadır. Azərbaycan Respublikasının Diasporla İş üzrə Dövlət Komitəsininin rəhbərliyi və strukturunun dəyişilməsindən keçən cəmi iki il müddətində 30 ilin işi görüldü.\nBelə deyim var: "Nə yaxşı yaşayıram, nə pis, mən xarakterimə uyğun yaşayıram". Diaspor Komitəsinn sədri Fuad Muradovu çoxdan tanıyırdıq. Fuad müəllim jurnalistlərin yüksək hörmət qoyduğu, fikirlərinə sayğı göstərdiyi deputatlardan idi. Parlamentin ən gənc deputatı statusunu daşıyan Fuad Muradov bütöv xarakterə malik olduğundan ictimaiyyətdə nufuz qazanmışdı. Diaspor Komitəsini məhz belə bir xarakter sahibi xilas edə, qısa zamanda xaricdəki azərbaycanlıların hər birinə "sən özün Vətənsən" anlamı ilə yaşamağa stimul verə, bütün soydaşlarımızı bir bayraq altında birləşdirə bilərdi.\nBu yazını hazırlayarkən, aksiyalardan çəkilən videolara, fotolara yenidən baxdım. Soydaşlarımızın simasındakı sevinci, qüruru, sevgini, sıralarındakı nizamı, mütəşəkkilliyi, sistemli yanaşmanı, davranışlarındakı səbri, təmkini, fikirlərindəki ardıcıllığı, kəskinliyi, dəqiqliyi bir daha müşahidə etdikcə, Fuad müəllimə və onun rəhbərlik etdiyi kollektivə minnətdarlıq etmək istəyimdən vaz keçə bilmədim.\n50 milyonluq azərbaycanlı - əsgəri və mülki insanı bir cəbhədə birləşdi\nBir əsr gizlədilən, bir əsr yalanlarla bəzədilən informasiya iki həftənin içində çılpaqlığı ilə dünyanı silkələdi. Ordu düşməni ön cəbhədə sındırdı, Diaspor arxa cəbhədə. Əslində iki cəbhə olmur - Diaspor Komitəsi bu gerçəkliyi də təlqin etdi. 50 milyonluq azərbaycanlı - əsgəri və mülki insanı bir cəbhədə birləşdi.\nKomitə fəaliyyətini riyazi dəqiqliklə qurdu. Xarici ölkələrdə Azərbaycan evləri yaradıldı, koordinasiya şuralar fəaliyyətə başladı, Qarabağ məktəbləri, Diaspor tv açıldı, tez-tez real və onlayn konfranslar keçirildi, əvvəlki rəhbərliyin yarıtmazlığı ucbatından küskünlüyə qapılan diaspor rəhbərləri ilə Komitə sədri şəxsən özü görüşdü, elə oradaca buzlar əridi, bütövləşmə bərpa olundu. Diaspor TV xaricdəki soydaşlarımızın ruporuna çevrildi, "Vətən uzaqda deyil" verilişi onların doğma ölkələri ilə bağlılığına böyük təkan verdi.\nSanki mübarək partlayışa hazırlıq gedirdi. Azərbaycanlıların birləşdiricilik platforması məkanına çevrilən Diaspor TV və rəsmi internet saytı - diaspor.gov.az dayaqları sevgi üzərində qurulan operativ, dolğun informasiya körpüsünün yaradılmasına nail oldu. Bu informasiyalar azərbaycanlıların həm bir-birinə, həm də ölkələrinə doğmalıq hisslərini yenidən alovlandırdı.\nNəticə özünü çox gözlətmədi, öncə düşmən, sonra onun məkrli yalanına aldanmaqda olan dünya silkələndi. Azərbaycanı, azərbaycanlıları, haqqı-ədaləti tanımaq, qəbul etmək faktı ilə üz-üzə qaldılar.\nPrezidentin diaspora fəaliyyətinə verdiyi yüksək qiymət\nDövlət siyasətinin əsas prioriteti olan diplomatiyanın təməlində dayanan diaspor hərakatı mükəmməl forma almaqdadır.\nFuad Muradovun xarakterik keyfiyyətləri həm formaca, həm də məzmunca güclü diaspor dünyasının qurulduğunu bariz şəkildə göstərir.\nDüşmən gözlənilməz zərbələrlə qarşılaşıb. Paşinyan ölkəsinin Diasporla İş üzrə Komissarlığı Aparatındakı 10-dan çox məmurun işdən azad olunması ilə bağlı əmr imzalayıb. Bir vaxtlar qürrələndikləri erməni diasporu da ordusu kimi çökür.\nHələ yeni başlamışıq. Prezident İlham Əliyev Xarici işləri Nazirliyinə hücum diplomatiyasına keçməyi tapşırıb. Bu diplomatiyanın özəyini diaspor hərəkatı təşkil edir. Prezident yeni Təhsil naziri ilə videoformatda keçirdiyi görüşdə dedi:\n"Biz heç bir şərt qoyulmadan gəncləri xaricdə oxutdurduq. Hətta demişdim ki, onların bəziləri ölkəmizə qayıtmasalar belə, yenə də Azərbaycan torpağının övladlarıdır, hansı ölkədə yaşamağa qane olsalar da Azərbaycanla əlaqələrini kəsməyəcəklər. Bu gün dünyada mövcud olan və fəallaşan Azərbaycan icmaları ölkəmizə dəstəkdir. Biz də onları dəstəkləyirik, bütün xaricdə yaşayan azərbaycanlılar bilirlər ki, onların arxasında güclü Azərbaycan dövləti dayanır".\nPrezidentin "Dünyada mövcud olan və fəallaşan Azərbaycan icmaları ölkəmizə dəstəkdir" ifadəsi Diaspor Komitəsinin fəaliyyətinə verilən qiymətin, "Bütün xaricdə yaşayan azərbaycanlılar bilirlər ki, onların arxasında güclü Azərbaycan dövləti dayanır" ifadəsi soydaşlarımıza ehtiramın bariz nümunəsidir.\nŞüuraltına oturan müqəddəs məzmunlu informasiya Qarabağın işğalda qalmasına imkan verməyəcək\nObyektiv qiymət və dərin ehtiram dolğun informasiyanın müasir üsuallarla dəqiq hədəflərə yönləndirilməsinə bir başa təkandır.\nDiaspor Komitəsinin 50 milyonluq azərbaycanlının koordinasiya edilməsində dayaq nöqtəsi olduğu danılmaz fakta çevrilib. Proses yüksək səviyyədə davam edir. 20-yə yaxın ölkədə növbəti aksiyaların keçiriməsi ilə bağlı onların hökumətlərinə müraciətlər olunub. Prezidentin tapşırıqlarına əsasən soydaşlarımızla mütəmadi əlaqə saxlanılır, onların pozulmuş hüquqlarının yaşadıqları ölkələrin qanunları çərçivəsində və beynəlxalq hüquq normaları əsasında bərpası, eləcə də dəymiş maddi və digər zərərin aradan qaldırılmas üçün bütün mümkün addımlar atılır.\nDayanmaq qadağandır. Planlı gedişlə böyük hədəflərə çatmaq nəinki mümkündür, hətta çatmamaq mümkünszüdür. Soydaşlarımız Qarabağ həqiqətini özlərinin yaşam kredosuna çeviriblər. Şüuraltına oturan müqəddəs məzmunlu informasiya Qarabağın işğalda qalmasına imkan verməyəcək.


Lakeland Terrier: xarakteri və qiyməti - Məlumat - 2021\nLakeland Terrier: xarakteri və qiyməti\nLakeland Terrier, Böyük Britaniyanın bizə verdiyi bir çox qorxudan biri: əzələli və ağıllı bir köpək, əla bir ovçu, eyni zamanda nəzakətli bir yoldaşdır. Baxımını davam etdirmək üçün saçları var, ancaq rəngini sərbəst seçə bilərik, şirin bir ağız boşluğu və sinə içində çox cəsarət var.\nLakeland Terrier: mənşəyi\nUzun illər əvvəl demək olar ki, bütün teriyerlər kimi anadan olan bu cins, 1928-ci ildə Kennel Club-dan rəsmi tanınma aldı, ilk ayrılan Klub bir neçə il əvvəl, yenə İngiltərədə, 1921-ci ildə quruldu. Mənşəyimizin bölgəsi Lakeland Terrier bölgələri arasında İngilis adasında uzanan biridir Yorkshire, Westmoreland və Cumberland.\nKöpəyin adından aydın olur ki, əvvəlcə yox, daha yaxından araşdırılsa da, göllərlə zəngin bir səbəbdir. Lakeland Terrier müddət istifadə edilmişdir Terrier düşdübu, "təpələrin qorxusu" mənasını verirdi. Sonra təpələrdən gölə endilər: kim bilir ...\nBu cinsin mənşəyinə dair ən çox akkreditə olunmuş nəzəriyyəyə görə, keçid yolu ilə əmələ gəlmiş olardı Bedlington terrier bəzi qara və bənövşəyi teriyerlərlə, sonuncunun xüsusiyyətləri zaman zaman fərqlənir və həmişə aydın olmur. Bunun əvəzinə Bedglinton qanının varlığı hiss olunur: bəzi nümunələrdə saçdır Lakeland Terrier yumşaq və yun kimi görünür.\nBu gün bu köpək, ona şöhrət qazandıran, ona aşiq olan bəzi məşhur insanlar sayəsində olduqca yaxşı tanınır. Həm də İtaliyada ətrafda görmək nadir deyil, bəlkə də təcrübəli toxumlardan çılpaq gözə baxmaq, digər oxşar teriyerlərdən tanımaq asan deyil.\nLakeland Terrier: bala\nBalaları Lakeland Terrier orta cins bir itin varlığından bəri olduqca kiçikdirlər. Yetkin yaşda boyu 37 sm-dən çox deyil, kişilər 7,7 kq-a qədər çəkə bilər, qadınlar sağlamlığa vurduğu zərərlə ağırlıq verməməkdən çəkinmədən onları formada saxlasaq, 6.5-də dayanır.\nFiziki Lakeland Terrier kompakt və əzələlidir, həm ölçüdə, həm də ümumi harmoniyada balanslaşdırılmışdır. İşlək və gözəldir, iş üçün uyğundur və ümumiyyətlə başının forması və xüsusi saç növü ilə digər teriyerlərdən seçilir.\nAğız əslində olduqca geniş və çox uzanmamışdır, kəllə gözlə görünən şəkildə düzdür və çənələr güclüdür, ovçu olaraq doğulur və bir heyvan olmağa davam edir. əla ovçu. Bu "çənə" deyil: bədənin qalan hissəsi ilə bərabər balanslı bir baş olaraq qalır. Döş ağlabatan dərəcədə sıx olmağa meyllidir, boynunda şəfa izi yoxdur.\nBütün nümunələr üçün Lakeland Terrier burun, qara rəngli olmalıdır, yalnız saçla eyni rəngdə ola biləcək qaraciyər rəngli bir palto olanlar istisna olmaqla. Qulaqlar nə çox alçaq, nə də hündür qoyulmuşdur, olduqca kiçikdirlər və "v" şəklindədirlər və sürətlə aparılırlar.\nBu cinsin badem şəklində heç bir gözü yoxdur, əvəzinə kiçikdir və batmayıb, qaranlıq və ya fındıq çalarları ilə. Quyruğa gəlincə, bəzi ölkələrdə amputasiya edilir, xoşbəxtlikdən İtaliyada deyil Lakeland Terrier onu xoşbəxt bir şəkildə yelləndirə bilər, heç vaxt görməyəcəyik, ancaq arxadan yuxarıda və ya bükülmüş vəziyyətdə.\nLakeland Terrier: palto\nBu cins köpəklərin köynəyi həm həvəskarları, həm də bu köpəklə küçədə qarşılaşanlar tərəfindən çox xarakterikdir və qiymətləndirilir. Saç əslində çox sıx və sərtdir. Demək olar ki, bir "palto" rolunu oynamaq üçün qəsdən hazırlanmışdır e elementlərə tab gətirmək. Eyni məqsəd üçün yaxşı bir palto da var.\nÜçün icazə verilən rənglər Lakeland Terrier bunlar çoxdur: qara və qaralma, mavi və qaralma, qırmızı, qarğıdalı, boz qırmızı, qaraciyər, mavi və ya qara. Maun və sıx qaralma kimi digər rənglər tipik sayılmır, paltarın başqa bir xoşagəlməz tərəfi ayaqlarda və sinədə kiçik ağ ləkələrin olmasıdır. Onlara icazə verilir, lakin istənilmir.\nLakeland Terrier: xarakter\nÇox cəsarətli və əzmkar olan bu it İngilis mənşəli ən yaxşı ovçulardan biridir. Həm də cəsarətli və yorulmazdır, ova gedərkən tələb olunan və qiymətləndirilən digər iki xüsusiyyət. Güclü və inadkar loxma belə bir kreditdir Lakeland Terrier o da yadların varlığına işarə verməkdə çox yaxşı. Bu səbəbdən ailədə ağıllı bir yoldaş köpeği və bacarıqlı və balanslı bir qoruyucu köpək ikiqat funksiyasına sahib ola bilər.\nÜstəlik, evdə nəzakətli və təmizdir: ciddi bir itdir və qarışıqlıq və kiçik intiqam vermir, Fox Terrier ilə müqayisədə mənzildə saxlamaq üçün daha dincdir. The Lakeland Terrier Təchizat nöqtəsi olaraq qalan ustasını çox sevir, çox fəal insanlarla birbaşa təmasda olmağı sevən itaətkar bir köpəkdir, uzun gəzməyi sevir və icazə verməsək çox əziyyət çəkə bilər.\nXarakterinizə görə başınızı uca tutun, amma belə bir it üçün təmiz hava lazımdır. Adətən şən davranışı olan, bizə sıx və qarşısıalınmaz bir ifadə ilə baxan birini kədərləndirmək ayıb olar.\nLakeland Terrier: yetişdirmə\nİtaliyada Enci veb saytında 4 fermanın istinadlarını tapa bilərik Lakeland Terrier üçü Lombardiyada, digəri Toskanyada rəsmi olaraq tanınır. İkincisi Grosseto əyalətində, digər üçü bir az şimalda Varese, Cremona və Brescia əyalətlərindədir.\nNümunələrin varlığına gəlincə, İtaliya ərazisində şikayət edə bilmərik. Xüsusilə cinsin artan bir yayılma qeydə aldığı və 2015-ci ildə Enci’də qeydə alınan 100 nümunəyə çatdığı son dövrdə.\nBu cinslə tanış olmağa çalışsaq, əvvəlcədən bilmiriksə və bu kimi digər Teriyerlərdən tanıma problemini sınamaq üçün Bedglinton Terrier ondan qaynaqlanan bəzi fotoşəkillər.\nBir köpəyin qiyməti Lakeland Terrier min avroya mal ola bilər. Həqiqətən heç bir halda mütləq bir qiymət deyildir. Əlbətdə ki, əla bir ovçu kimi xüsusiyyətləri və psixoloji tarazlığı ödənilir. Biri istəyənlər bir cins olaraq çoxsaylı tələb etdiyini də nəzərə almalıdırlar qulluq və palto baxımı təcrübələri. Onlar da bəzən bahalıdır.\nİt cinsləri: tam siyahı\nYorkshire Terrier: xarakter və qiymət\nAiredale Terrier: xarakteri və qiyməti\nWelsh Terrier: xarakter və qiymət\nSealyham Terrier: xarakteri və qiyməti\nİrlandiya Terrier: xarakter\nSərhəd Terrier: xarakter və qiymət\nVideo: Ilyrian Molos northen albania type (Iyun 2021).\nMavi LED: xüsusiyyətləri\nEntlebuch Dağ İti: Xarakter və qiymət\nMetil klorpirifos: təhlükəli pestisid\nCopyright 2021 \_ Ətraf mühit və sosial ekologiya \_ Lakeland Terrier: xarakteri və qiyməti


2021, 24 İyul, şənbə, Bakı vaxtı 21:04\nOktyabrın 8-də Bakı və Abşeron yarımadasında havanın dəyişkən buludlu olacağı, arabir tutulacağı, səhər və axşam saatlarında yarımadanın bəzi yerlərində qısa müddətli yağış yağacağı gözlənilir.\nMilli Hidrometeorologiya Departamentinin məlumatına görə, güclü şimal-qərb küləyi əcəcək, gecə 16-19, gündüz 20-23 dərəcə isti olacaq, amma günün ikinci yarısında tempratur 15-17 dərəcəyə düşəcək.\nBölgələrdə isə şimşək çaxacağı, arabir yağış yağacağı gözlənilir.\nBəzi yerlərdə isə leysan olacağı gözlənilir.\nQərb küləyi əsəcək, arabir güclənəcək.\nGecə 13-18, gündüz 20-25, dağlarda gecə 7-12, gündüz 12-17 dərəcə isti olacaq.


Neftde ve dollarda nikbinlik davam edir (YENİLƏNİB) - Azadlıq Xeber\nYanvarın 27-nə AMB-nin ən son USD/AZN rəsmi məzənnəsi 1,6028 səviyyəsində olub. Avronun məzənnəsində bahalaşma qeydə alınıb. Avro 1.7445 manat, Rusiya rublu isə cüzi bahalaşma ilə 0.0203 manat olub. Həmçinin 1 ingilis funt-sterlinqi ucuzlaşaraq, 2.7445 AZN, 1 türk lirəsinin qiyməti isə 0.5342 AZN müəyyənləşib. AMB-dən verilən məlumata görə, yanvarın 28-ə USD/AZN rəsmi məzənnəsi 1,6028 səviyyəsində müəyyən olunub.\nYanvarın 27-nə AMB-nin ən son USD/AZN rəsmi məzənnəsi 1,6050 səviyyəsində olub. Avronun məzənnəsində bahalaşma qeydə alınıb. Avro 1.7432 manat, Rusiya rublu isə cüzi bahalaşma ilə 0.0203 manat olub. Həmçinin 1 ingilis funt-sterlinqi bahalaşaraq 2.3024 AZN, 1 türk lirəsinin qiyməti isə 0.5333 AZN müəyyənləşib. AMB-dən verilən məlumata görə, yanvarın 28-ə USD/AZN rəsmi məzənnəsi 1,6028 səviyyəsində müəyyən olunub.


Tarix: 3-03-2018, 11:58 Oxunma sayı: 283 Bölmə: Cəmiyyət\nPrezident İlham Əliyevin "Sahibkarların mövcud və ya inşa ediləcək tikinti obyektlərinin elektrik enerjisi ilə təchizatı prosedurunun sadələşdirilməsi haqqında” Fərmanına uyğun olaraq, bundan sonra sahibkarlar Mingəçevir, Sabirabad, Bərdə, Qəbələ, Masallı rayonlarında da ASAN Xidmət mərkəzlərində mövcud və ya inşa ediləcək tikinti obyektlərinə 150 kilovata qədər, mövcud 0,4 kV-luq şəbəkədən elektrik enerjisi çəkdirə biləcəklər.\nBu günə qədər sahibkarların elektrik şəbəkəsinə qoşulması Bakı, Sumqayıt, Gəncə və Quba rayonlarındakı ASAN kommunal mərkəzləri tərəfindən həyata keçirilirdi.\nMəsələ ilə bağlı jurnalistlərə İqtisadi İslahatların Təhlili və Kommunikasiya Mərkəzinin Strateji Araşdırmalar və İnkişaf departamentinin rəhbəri Ramil Hüseyn, Azərişıq ASC-nin Perspektiv inkişaf və ASAN Xidmətlə iş idarəsinin rəisi Elsevər Rüstəmli ətraflı məlumat verib.\nMəlumatda bildirilib ki, 150 kilovata qədər sahibkarlıq obyektlərinin mövcud 0,4 kilovoltluq elektrik şəbəkəsinə qoşulması üçün texniki şərtlər, indi yerləşdiyi rayondan asılı olmayaraq, Azərişıq ASC tərəfindən ASAN Kommunal və ASAN Xidmət mərkəzləri vasitəsi ilə maksimum 24 gün müddətində veriləcək. Nəzərə almaq lazımdır ki, dünyanın inkişaf etmiş bir çox ölkələrində biznes fəaliyyəti üçün elektrikə qoşulma aylarla vaxt aparsa da Azərbaycanda sahibkarın elektrikə qoşulması prosesi 69 gündən 24 günə endirilib. Bu mövzuda daha bir yenilik isə vahid pəncərə sistemi üzrə prosedurların 7-dən 3-ə endirilməsidir. Sahibkarların bu islahat prosesindən əldə etdiyi daha bir üstünlük əməliyyatların elektronlaşdırılması və məmur-vətəndaş kontaktının minimuma endirilməsidır.\nAzərişıq ASC-nin ASAN Xidmət və ASAN Kommunal vasitəsi ilə əhali abonentlərinin evinin, bağının və ya həyətyanı sahələrinin elektrik enerjisi ilə təmin edilməsi prosesi bir ay öncə, bütün bölgələrdəki ASAN Xidmət mərkəzlərini əhatə edib və hazırda qeyri-əhali abonentlərinin də elektrik şəbəkəsinə qoşulmasının ölkə üzrə təmin edilməsi aparılan iqtisadi islahatların bariz nümunəsidir.\nQeyd edək ki, "Azərbaycan Respublikasında kiçik və orta sahibkarlıq səviyyəsində istehlak mallarının istehsalına dair Strateji Yol Xəritəsi"ndə yer alan tədbirlərdən biri (Tədbir 1.5.5) kiçik və orta sahibkarlıq (KOS) subyektlərinin müvafiq kommunal xidmətlərə qoşulma proseslərinin daha da sadələşdirilməsi ilə bağlıdır. Bu tədbirə əsasən KOS subyektlərinin elektrik təchizatı şəbəkələrinə qoşulması prosedurlarının sadələşdirilməsi, o cümlədən texniki şərtlərin verilməsi qaydalarının təkmilləşdirilməsi istiqamətində işlər davam etdiriləcək və bu prosesin tam elektronlaşdırılması üçün tədbirlər sürətləndiriləcək. Prezidentin bu Fərmanı Strateji Yol Xəritəsində qarşıya qoyulan tədbirlərin reallaşması baxımından mühüm əhəmiyyətə malikdir.\nSahibkarların öz fəaliyyətlərini daha səmərəli təşkili istiqamətində elektrik şəbəkələrinə daha asan qoşulması beynəlxalq indekslərin metodologiyalarında da öz əksini tapmışdır. Xüsusilə, beynəlxalq ictimaiyyətin istinad nöqtəsi sayılan "Doing Business” hesabatında sözügedən sahə indikator kimi qiymətləndirilir. "Elektrikə əlçatanlılıq” indikatoru kimi tanınan sahə üzrə Azərbaycan mövqeyi ötən dövrlə müqayisədə irəliləyib. Prezident İlham Əliyevin apardığı davamlı iqtisadi islahatlar nəticəsində sahibkar dövlət münasibətlərində prosedurların azaldılması və asanlaşdırılması qarşıdakı hesabatlarda da öz əksini tapacaqdır.(Publika)\nNazarbayev: Dünyada yeni nizam yaradılır\nTarix: 13-11-2017, 17:03 Oxunma sayı: 260 Bölmə: Siyasət / Dünya\nSanksiya savaşları beynəlxalq ticarət üçün təhdid yaradır.\nTarix: 24-04-2018, 16:07 Oxunma sayı: 422 Bölmə: Sumqayıt\nMaliyyə Bazarlarına Nəzarət Palatası tərəfindən yaradılmış İşçi Qrupuna daxil olan\nTarix: 8-07-2016, 17:30 Oxunma sayı: 681 Bölmə: İqtisadiyyat\nTarix: 12-03-2019, 20:12 Oxunma sayı: 384 Bölmə: İqtisadiyyat\nTarix: 8-06-2018, 12:15 Oxunma sayı: 437 Bölmə: Cəmiyyət\nTarix: 17-01-2019, 11:19 Oxunma sayı: 254 Bölmə: Cəmiyyət\nAzərbaycan Prezidenti İlham Əliyev İnzibati Xətalar Məcəlləsində dəyişiklik edilməsi haqqında